30.07.2020 u 15:18\nNALED poklonio računare redakciji „Politike”\nRedakcija lista „Politika” juče je dobila vrednu donaciju – laptop kompjutere uz pomoć kojih će našim novinarima i urednicima biti olakšan rad na daljinu u vreme trajanja vanrednih mera uvedenih zbog virusa korona. Inicijator ove akcije je Nacionalna alijansa za lokalni ekonomski razvoj – NALED, čijem su se pozivu odazvale kompanije „Asseco See”, „Rudnik”, „NetSet”, „Saga” i „TeleGroup”. Žarko Rakić, v.d. glavnog i odgovornog urednika „Politike”, prilikom jučerašnjeg uručenja računara istakao je da novinari i urednici našeg lista, počevši od 16. marta, rade na daljinu, a jedan takav poduhvat, nemoguć je bez odgovarajuće opreme. On je objasnio da će kompjutere iz donacije dobiti novinari i urednici koji su najzaslužniji za uspešno izlaženje lista u vreme najveće krize. Violeta Jovanović,\nMINEAPOLIS - Novi snimci hapšenja Džordža Flojda, crnca koji je preminuo nakon što ga je policajac ugušio kolenom, pokazuju da se on nije opirao hapšenju, kako je policija prvobitno tvrdila. Na snimku, snimljenom sigurnosnom kamerom obližnjeg restorana, vidi se da Flojd sarađuje s policajcima nakon što su ga izvukli iz vozila i pre nego što su ga oborili na zemlju. Kamera je zabeležila kako Flojd korača pored policajaca dok se udaljavaju od njegovih kola. Zatim izgleda kao da mu naređuju da sedne na zemlju, što on i čini. Policajci mu tada pomažu da ustane i vode ga do svog vozila, a on se tada sruši na zemlju, nakon čega su ga policajci prikovali za zemlju. U prvobitnom policijskom izveštaju bilo je navedeno da se Džordž „fizički opirao hapšenju”, što je nateralo jednog od


Do 2030. sunce i vetar postaće najjeftiniji izvori energije - Agro TV\nPočetna Agro svet Do 2030. sunce i vetar postaće najjeftiniji izvori energije\nDo 2030. sunce i vetar postaće najjeftiniji izvori energije\nObnovljivi izvori energije, poput vetra i sunca, do 2030. postaće najjevtiniji izvor energije u Grupi 20 vodećih svetskih ekonomija, pokazalo je novo istraživanje.\nEkolozi istovremeno upozoravaju da zemlje koje još investiraju u ugalj i nuklearnu energiju samo bacaju novac na tehnologiju koja za nekoliko godina neće biti konkurentna.\nRezultati istraživanja objavljeni pred samit Grupe 20 u Hambugu pokazali su i da je u poslednje dve godine u polovini zemalja iz G20 energija proizvedena iz obnovljivih izvora već jeftinija ili isto košta kao ona iz uglja ili nuklearnih elektrana.\nU istraživanju koje je uradio finski Univerzitet Lapenranta, a objavio nemački ’Greenpeace’, računati su troškovi proizvodnje energije u zemljama G20 između 2015. i 2030. godine.\nUtvrđeno je da su najjeftiniju struju u 2015. proizvodile vetroelektrane u velikom delu Evrope, Južnoj Americi, SAD, Kini i Australiji.\nStručnjak za energetiku nemačkog ogranka organizacije ’Greenpeace’ Tobijas Austrup ocenio je da ‘zaštita klime sve više ima ekonomskog smisla i van zemalja G20 jer obnovljiva energija postaje jeftinija od prljavog uglja i nuklearne energije’.\nKako je dodao, ‘svaka zemlja Grupe 20 koja još investira u ugalj i nuklearnu energiju baca novac na tehnologiju koja neće biti konkurentna narednih godina’.\nFunkcioner francuskog ministarstva energetike Mario Pen na skupu u organizaciji Francuskog instituta za međunarodne odnose 4. jula odgovorio je na pitanje oko budućnosti francuskog elektroenergetskog sistema da ‘obnovljivi predstavljaju veliki deo odgovora’.\nMeđutim, kako je upozorio, s ciljem da se evropska ekonomija dekarbonizuje, ‘doći će do povećanja cena. Građani moraju da prihvate da je to cena dekarbonizacije’.\nPen je dodao da ‘neke zemlje, uključujući Francusku, možda neće biti spremne za to’.\nFrancuski zvaničnik takođe je potvrdio da nuklearna energija čini najveći deo u energetskom miksu zemlje, ali je istakao da je cilj da se njen udeo smanji na 50 sa 75 odsto proizvodnje struje do 2030.\nEU je inače 5. jula poručila partnerima iz Grupe 20 da se Pariski sporazum o borbi protiv klimatskih promena neće vraćati na pregovarački sto pošto je američki predsednik Donald Tramp odlučio da se SAD povuku iz tog sporazuma.\n– Sporazum ostaje temelj globalnih napora za efikasnu borbu protiv promena klime i realizaciju Agende za održivi razvoj do 2030. i smatramo da o njemu ne može ponovo da se pregovara – istakao je Brisel u saopštenju pred skup G20 u Hamburgu.\nKad je reč o povlačenju SAD iz klimatskog sporazuma, Austrup kaže da je energetska politika američkog predsednika loša i dodaje da ne bi trebalo propustiti šansu da se iskoriste odlični uslovi za širenje vetro i solarnih kapaciteta u američkim državama poput Kalifornije, Teksasa i Ajove.\nIpak, izgleda da ni Tramp ne zanemaruje obnovljvu energiju i krajem juna je u Ajovi rekao da njegova administracija razmatra da na planiranom zidu na granici sa Meksikom postavi solarne panele.\nAmerički predsednik rekao je da je ta ideja ‘jedinstvena’ i da to znači da će zid ‘sam sebe otplatiti’. Taj predlog, iako nije izvesno ni da li je izvodljiv, malo je ublažio kritike na račun Trampovih zaokreta u politici, velike vladine potrošnje i stava protiv obnovljive energije.


Za umetnost, a protiv cenzure – CK13\nZa umetnost, a protiv cenzure\nOmladinski centar CK13 osuđuje klasičan primer cenzure prikazivanja umetničkog dela koji sprovodi Kulturni centar Novog Sada. Osuđujemo zabranu izlaganja rada Danijele Tasić, studentkinje Akademije umetnosti u Novom Sadu, u kojem ona problematizuje pitanje, odnosno odnos kapitala i religije kao institucije, te vrednosti za koje se takva religija, odnos – zalaže.\nSmatramo da je važno da umetnici i umetnice, pogotovo u društveno-političkom trenutku kakav je ovaj u kojem se nalazimo, i umetnosti i okruženju priđu kritički što je više moguće, preispitujući kontekst u kojem ta umetnost nastaje. Umetnost ne treba da bude lepa, zabavna i da se sviđa širokim narodnim masama. Ona ne treba da podilazi populističkim ukusima. Ona treba da bude promišljena i kritički nastrojena. Samo takva umetnost može da menja svet na bolje.\nCenzura koju sprovodi Kulturni centar Novog Sada sasvim je logičan sled događaja u toj instituciji u skladu je sa kulturnom politikom za koju se zalaže. Ovakva odluka Kulturnog centra Novog Sada ne treba da čudi, ali treba da zabrinjava. Juče je cenzurisana ova izložba, a šta će biti cenzurisano sutra?\nS tim u vezi Omladinski centar CK13 poziva studente Akademije umetnosti u Novom Sadu da svoje radove izlože u Omladinskom centru CK13. Takođe, pozivamo i sve one koji svojom umetnošću kritički preispituju okruženje u kojem se nalazimo, da svoja dela izlože kod nas.\nZa umetnost, a protiv cenzure!


Za Srbiju je u interesu da NIS radi - Energija Balkana\nPočetna » Energetika » Za Srbiju je u interesu da NIS radi\n„Za nas je u interesu da NIS radi i pomoći ćemo da produžite svoje eksploataciono pravo na poljima u Vojvodini“, rekla je potpredsednica Vlade Srbije i ministarka rudarstva i energetike, prof. dr Zorana Mihajlović, koja se danas sastala sa generalnim direktorom Naftne industrije Srbije Kirilom Tjurdenjevim i sa njim razgovarala o nastavku saradnje i otvorenim pitanjima u oblasti rudarskih radova.\nSastanku je prisustvovao i ambasador Ruske Federacije u Srbiji, Aleksandar Bocan-Harčenko.\n„Ministarstvo je tu, otvoreno za svaku saradnju i da podržimo vaše projekte i investicije. Pripremili smo potpuno novi zakon o obnovljivim izvorima energije, koji će mnogo pomoći i za projekat izgradnje vetroparka Plandište, ali i stvoriti prostor za nove investicije u ovoj oblasti. Dobrodošli ste da ulažete u Srbiji, a mi smo tu da pomognemo“, poručila je Mihajlovićeva.\nNa sastanku je bilo reči i o formiranju obaveznih naftnih rezervi, te mogućnostima za saradnju države i NIS-a u toj oblasti, kao i o daljoj saradnji na markiranju goriva, zarad suzbijanja sivog tržišta.\nKiril Tjurdenjev je zahvalio potredsednici Vlade i Ministartsvu na podršci i dobroj saradnji i rekao da je NIS, uprkos teškoćama i izazovima u prethodnoj godini, održao poslovanje i realizaciju strateških projekata.\n„Nismo obustavili poslovanje niti isplatu dividendi, kao ni smanjenje broja zaposlenih, uprkos izazovima koje je donela 2020. godina. Takođe, nastavljena je realizacija velikih infrastrukturnih projekata i završen je projekat Duboka prerada. U ovoj godini planiramo i izgradnju četiri nove i rekonstrukciju šest centrala. Potrebni su nam vaša pomoć i podrška u rešavanju imovinsko-pravnih odnosa na poljoprivrednom zemljištu, a u vezi sa izvođenjem rudarskih radova na eksploatacionim poljima u Vojvodini. Što se tiče vetroparka Plandište, uskoro ćemo krenuti u realizaciju tog projekta, novi zakon o obnovljivim izvorima energije omogućiće efikasan rad“, rekao je Tjurdenjev.\nRanije danas potpredsednica Vlade sastala se sa ambasadorom Ruske Federacije u Beogradu Aleksandrom Bocan-Harčenkom. Na sastanku je istaknuta dobra saradnja dve države u svim zajedničkim investicijama, te da pored uspešnog prethodnog rada u oblasti železničke infrastrukture nema razloga da i saradnja sa ruskim kompanijama u energetskoj infrastrukturi ne bude na najvišem nivou.\nTagovi: Aleksandar Bocan-Harčenko, centrala, eksploataciono pravo, energetskae infrastruktura, investicije, nis, obnovljivi izvori enegije, projekti, rekonstrukcija, ulaganje, vetropark Plandište, Zorana Mihajlović, Kiril Tjurdenjev\nSLEDEĆEVodonična strategija deo nove strategije razvoja energetike SrbijeNext


''Čuka'' želi pobedu za kraj najuspešnije godine u istoriji kluba! - Sportske.net\n''Čuka'' želi pobedu za kraj najuspešnije godine u istoriji kluba!\nTrener fudbalera Čukaričkog Zoran Popović rekao je danas da veruje da će njegova ekipa ostvariti povoljan rezultat protiv Voždovca, što će, kako je ocenio biti pravi način da se okonča 2015. godina.\n"Brđani" zadovoljni slađim bodom u NišuSL - Tresle se prečke i stative, Čuka odolela na "Čairu"!Čukarički na "Čairu" sa podmlađenim timomBiševac: "Sedmica od večeras vozi na Banovo Brdo"Popović: "Penal, gol u nadoknadi i crveni! To nismo mogli da izdržimo"\nČukarički će sutra od 17.00 dočekati Voždovac na Banovom brdu u utakmici 22. kola Super lige Srbije, kojom se završava prvi deo sezone.\n"Napokon dolazi poslednja utakmica u godini, koju smo dugo čekali. Još jedan mali gradski derbi. Voždovac je na poslednjih nekoliko utakmica pokazao da je jako dobra ekipa sa veoma dobrim timom.\nPokušaćemo da iz igrača izvučemo i poslednji atom snage, kako bismo ovu veoma uspešnu godinu završili na pravi način", rekao je Popović novinarima u Beogradu.\n"Oni su u poslednje dve, tri godine često menjali tim... U nekim periodima imali su jako dobru ekipu, a u nekim nisu vršili dobru selekciju. Sada su ponovo na dobrom putu. Na granici su plej-ofa i sigurno će i oni sutra želeti da na uspešan način završe ovu godinu", kazao je Popović.\nČukarički je u prošlom kolu nastupio u izmenjenom sastavu zbog velikog broja povreda i suspenzija, ali će prema rečima Popovića sutra protiv Voždovca ekipa biti "osvežena" povratkom standardnih prvotimaca.\n"Ne mislim da će biti lako. Kada su igrači premoreni, jako je teško stabilizovati ih i verovati da će u svim situacijama biti maksimalno koncentrisani, što je s taktičke strane veoma bitno. Ipak, mislim da će sutra sve biti u redu", dodao je on.\nŠef stručnog štaba Čukaričkog ocenio je da je 2015. godina jedna od najuspešnijih u istoriji kluba.\n"U 2015. godini je klub ostvario najbolje rezultate u svojoj istoriji. Osvojen je Kup, prvenstvo je završeno na trećem mestu, igrana je Evropa, a i Omladinska škola je došla do nivoa da je među dve, tri ekipe u Srbiji... Pravo je vreme da u četvrtak igračima damo zasluženi odmor", rekao je Popović.\nGolman Čukaričkog Nemanja Stevanović rekao je da očekuje tešku utakmicu protiv Voždovca, ali da veruje u pobedu.\n"Očekuje nas teška utakmica protiv jako dobre ekipe. U Nišu smo posle Zvezde pokazali karakter, a sutra na našem stadionu treba da smognemo snage i opravdamo celu godinu.\nNaporno smo radili i pravo je vreme da godinu ispratimo onako kako dolikuje. Idemo na pobedu. Sigurno i oni ne dolaze sa belom zastavom, jer žele da pobede i udju u prvih osam ekipa", rekao je Stevanović.\nČukarički se posle 21. kola nalazi na trećoj poziciji sa 36 bodova, dok je Voždovac deveti sa 28.\nLalatović za španski sistem! ''Ovakva utakmica bi zapalila ceo stadion''


RUSIJA UZVRVAĆA UDARAC ZBOG SANKCIJA: ,,Poslediće će biti katastrofalne” po ceni goriva i gasa\n10. marta, 2022 Vesti iz Sveta Napišite komentar\nKo kome ovde udara sankcije? Reklo bi se da sprovođenja sankcija Rusiji nikako ne odgovara Zapadu. O toj meri trenutno raspravljaju Sjedinjene Američke Države i Evropska unija kako bi dodatno uticale na ruski režim. Rusija zbog sankcija uzvraća udarac i najavljuje da će cena nafte biti neprevidiva, a posledice katastrofalne, piše Capital. SAD i Velika Britanija su već uvele embargo za gas i gorivo iz Rusije.\nHoće li Zapad uvesti embargo na rusku naftu zbog svega što se izdešavalo u Ukrajini? O tome su raspravljale EU i SAD jer bi ta mera mogla imati ozbiljne posledice, upozorava Rusija. „Sasvim je očigledno da će odbijanje kupovine ruske nafte dovesti do katastrofalnih posledica po svetsko tržište“, izjavio je potpredsednik ruske vlade, zadužen za energetiku, Aleksandar Novak. „Porast cena će verovatno biti nepredvidiva i dostići više od 300 dolara za barel, ili čak i više“, rekao je on a prenose ruske novinske agencije.\nPrema rečima Aleksandra Novaka, nemoguće je brzo zameniti isporuke ruske nafte na evropsko tržište onima iz alternativnog izvora. „Biće potrebno nekoliko godina i biće mnogo skuplje za evropske potrošače koji će biti glavne žrtve takvog scenarija“, upozorio je on. Cena barela brenta iz Severnog mora prišla je blizu 140 dolara u nedelju oko 23.00 GMT, blizu svog apsolutnog rekorda od 147,50 dolara postignutog u julu 2008.\nTagovi: rusija - sankcije - zapad i sad\nUKRAJINA MORA DA DOBIJE RAT: Fon der Lajen se obratila iz Davosa\n„Putinova agresija mora biti strateški neuspeh. Učinićemo sve što možemo da pomognemo Ukrajincima da pobede i preuzmu budućnost u svoje ruke”, rekla je fon der Lajen. Predsednica Evropske komisije Ursula fon der Lajen izjavila je danas da Kijev mora da dobije rat protiv Moskve, da napravi od ruskog napada na Ukrajinu strateški neuspeh ruskog predsednika\nBAJDEN AKTIVIRAO TEKST IZ “HLADNOG RATA”: nestašica mleka za bebe digla Ameriku na noge\nPrvobitno uzrokovan problemima u lancu snabdevanja i nedostatkom radne snage zbog pandemije, nestašica se pogoršala u Sjedinjenim Američkim Državama. Predsednik Džo Bajden najavio je u sredu uspostavljanje vazdušne linije i korišćenje zakona iz Hladnog rata kako bi se pokušao rešiti nedostatak mleka za bebe u Sjedinjenim Američkim Državama, koji je postao politička glavobolja za njihovu\nRUSKI ROKER KRITIKOVAO RAT U UKRAJINI: posle koncerta ga sačekalo veliko iznenađenje\nTokom koncerta njegove grupe DDT u gradu Permu, Jurij Ševčuk je izrazio ogorčenje ratom u Ukrajini. Ovaj njegov govor je učinio da bude uhapšen i rokeru sada preti zatvor. Grupa DDT je u sredu, 18. maja, iskoristila svoj koncert u Permu da javno izrazi svoju podršku ukrajinskom narodu, koji je na udaru Rusije od februara\nDŽO BAJDEN BRUTALNO ZAPRETIO KINI: brza reakcija i odgovor kineskih vlasti\nKina je upozorena. Po drugi put u osam meseci, američki predsednik Džo Bajden upozorio je Peking protiv bilo kakvog pokušaja invazije na autonomno ostrvo Tajvan. Tokom svog putovanja u Japan, u ponedeljak, 23. maja, on je rekao da Kina „koketira sa opasnošću“ i upozorio da će Sjedinjene Američke Države vojno braniti ostrvo ako Kina izvrši\nPALA JE ODLUKA: Tri nedelje izolacije u slučaju ‘MAJMUNSKIH BOGINJA’ saopštile belgijske vlasti\nU Belgiji su identifikovana četiri slučaja zaraženih ‘majmunskim boginjama’. Ljudi zaraženi majmunskim boginjama od sada moraju da se izoluju 21 dan. Belgija je tako postala prva zemlja Evrope koja se odlučila na ovako radikalnu meru, radikalniju što se tiče izolacije čak i u odnosu na Korona virus. Poslednjih dana se i u Francuskoj dosta govori\nZELENSKI IZ DAVOSA POSLAO SVETU PORUKU: o njegovom govoru pišu svi svetski mediji\nVolodimir Zelenski je sa ekonomskog foruma u Davosu pozvao da se ruski naftni embargo, bojkot ruskih banaka, zaplena ili zamrzavanje ruske imovine van Rusije dodele u „poseban fond za pomoć svima koji su pogođeni ratom“. odlazak kompanija iz Rusije i odbacivanje svake trgovine sa Moskvom. On se obratio preko video konferencije. „Da bismo sačuvali mir,\n“RAT ĆE SE ZAVRŠITI DIPLOMATSKIM PUTEM…”, Zelenski se obratio svetu posle pada Mariupolja\nDa li se ovakva izjava ukrajinskog predsednika Volodimira Zelenskog može povezati sa padom Mariupolja i predaje oko 2000 ukrajinskih boraca, najviše onih iz bataljona Azov? Podsetimo da su Rusi proglasili Mariupolj kao slobodan grad i naglasili da su među ratnim zarobljenicima vođe Azova. Kako se sukob odugovlači, ukrajinski predsednik uverava da će njegov ishod biti\n(VIDEO) OKO 2000 “UKRAJINSKIH HEROJA” predalo se Rusima: francuski TV5 MONDE izveštava uz ekskluzivne snimke\nPolako i zapadni mediji ipak priznaju da su ukrajinski borci, koji su prethodno boravili u čeličani Azovstalj, u ruskim rukama. Iako se u zapadnim medijima špekuliše da će svi oni biti razmenjeni kao ratni zarobljenici, iz Rusije dolaze informacije da od toga nema ništa i da će im se suditi za učinjena “nedela”. Iako su\nNOVI DOKAZI O LABORATORIJAMA U UKRAJINI: Zaharova snažno udarila po NATO\nPortparolka Ministarstva spoljnih poslova Rusije Marija Zaharova istakla je da su dobijeni novi dokazi o sprovođenju vojno-bioloških aktivnosti u Ukrajini uz podršku i u interesu Sjedinjenih Američkih Država, prenose ruski mediji, piše Happy. Prema njenim rečima, 30 ukrajinskih laboratorija u 14 naselja bilo je angažovano na aktivnostima u cilju jačanja patogenih svojstava kuge, antraksa, kolere i drugih\n(VIDEO) NA KRAJU KAKO MOSKVA KAŽE: masovno se otvaraju računi u rubljama\n“Da li je ovo rupa u sankcijama Evropske unije na ruski gas? Italijanski energetski gigant Eni se povinuo se zahtevima Moskve i otvorio bankarski račun u evrima i jedan drugi u rubljama u Gasprom banci da bi obezbedio isporuke gasa u sledećim danima. Preduzeće koje pripada 30% državi Italiji, je dobilo ukor iz Brisela”, počinje


Radnici Fabrike reznog alata (FRA) u Čačku sprečili su sudske izvršitelje da zajedno sa policijom prinudno preuzmu pogon te fabrike “Kuglična vretena”.\nNa kapiji fabrike bili su zakačeni veliki transparenti na kojima je pisalo “Hoćemo da radimo, nećemo na ulicu”, “Preživeli smo sankcije, bombardovanje, preživećemo i Privredni sud”, “Stop pravosudnoj i izvršiteljskoj mafiji”, “Ne izbacujte nas na ulicu, mi smo samo pošteni radnici” i “Ne damo kuglična vretena”.\nPredsednik Industrijskog sindikata FRA Dušan Đelić rekao je novinarima da se pritisak i represija nad radnicima i dalje nastavlja. “Osim prekršajnih prijava koje su radnici dobili i novčano kažnjeni, sada stižu i krivične prijave zbog sprečavanja službenih lica u izvršenju dužnosti”, naveo je Đelić.\nPrema njegovim rečima, Privredni sud u Čačku kaznio je 53 radnika FRA novčanom kaznom od po 10.000 dinara jer u februaru nisu dozvolili izvršiteljima da uđu u pogon fabrike, a načelnika policije u Čačku Draška Darijevića sud je kaznio sa 100.000 dinara, zbog “neodgovarajućeg postupanja policije” u slučaju prinudnog izvršenja.\nĐelić je ocenio da se Privredni sud u Čačku “različito ponaša u istoj pravnoj stvari”, u poređenju sa Višim i Osnovnim sudom u tom gradu.\n“Imamo rešenja iz Osnovnog i Višeg suda u kojima se odbijaju predlozi za sprovođenje izvršenja nad pognom FRA, zato što ta fabrika pripada kategoriji preduzeća koja su pod zaštitom Ministarstva odbrane jer su od strateškog značaja za potrebe namenske industrije”, rekao je Đelić.\nOn je dodao da radnici FRA neće odustati od očuvanja radnih mesta i najavio da će u narednom periodu oni održati protest ispred Ministarstva pravde u Beogradu. “Hoćemo samo da sačuvamo svoja radna mesta, ovde se radi o goloj egzistenciji”, kazao je Đelić.\n19/06/2021 | 21:29


M. D.\t 27. maja 2015. 21:30\n“Nas interesuje po kom kriterijumu se odlučivalo koje će firme opstajati, a koje ići u stečaj. Neke od njih ne isplaćuju radnicima plate i imaju velika dugovanja. Mi hoćemo da ostanemo, da radimo, jer redovno primamo platu koju sami zarađujemo”, objasnio je Đurđević.\nUrlao na trudnicu na semaforu, zakucao se u njen auto, nesrećna žena…\nOdzvonilo Dajners klubu: Podnet zahtev za stečaj, dugovi ogromni\nMuškarac u Jagodini pogođen sa više hitaca, bore se za njegov život\n“Najveći poverilac Pivare je Poreska uprava. Imamo i neke izvršne presude, ali o njima može da se napravi dogovor i da firma nastavi da radi”, kazao je Urošević.\nOn je dodao da “u toku ove i sledeće godine treba oko 60 radnika da ode u penziju, tako da će ostati taman toliko ljudi koliko je dovoljno za proizvodnju i plate”.\n“Nikada nismo imali subvencije od države, za razliku od nekih firmi koje su i plate dobijali od subvencija”, rekao je Milošević.


/ Odlazak u Jolki Palki ili Lažna uzbuna u Aleji zaslužnih\nKnjiga Odlazak u Jolki Palki ili Lažna uzbuna u Aleji zaslužnih - autor Mirjana Ðurđević - Nekoliko strana\nMirjana Ðurđević\tOdlazak u Jolki Palki ili Lažna uzbuna u Aleji zaslužnih\nDobitnica nagrada Žensko pero i Meša Selimović.Znate li kako žive ugledni Srbi u ledenoj, voljenoj Moskvi? A posebno Familije sa Interpolovih poternica?Detektivka Harijeta se prinudno vraća iz invalidske penzije kako bi rešila najteži i najkomplikovaniji slučaj sa kojim se usamljena, klimakterična žena može susresti: majčinu galopirajuću demenciju usred narastajuće sveopšte besparice. Ne bi li zbrinula majku u staračkom domu Manjifiko, prinuđena je da prodaje dušu, pokazaće se, odbeglim duhovima iz prošlosti. Kao u tipičnoj srpskoj zabludi, sve do potpunog razrešenja, novac pristiže iz Amerike, a ljubav iz Rusije.Mirjana Đurđević, napisala je roman o škakljivoj temi emigranata-bogataša, koji vrvi od humora, groteske i sarkazma. „Samo Mirjana Đurđević ume i sme da napiše ovako duhovit roman o starosti, demenciji i avetima iz prošlosti.“ Vladimir Arsenić„U novoj vrtoglavoj avanturi na potezu Moskva–Podgorica, crvenokosa detektivka Harijeta otkriva kako se zima našeg nezadovoljstva pretvara u sunčanu jesen života.“ Vladislava Gordić Petković\nDobitnica nagrada Žensko pero i Meša Selimović.Znate li kako žive ugledni Srbi u ledenoj, voljenoj Moskvi? A posebno Familije sa Interpolovih poternica?Detektivka Harijeta se prinudno vraća iz invalidske penzije kako bi rešila najteži i najkomplikovaniji slučaj sa kojim se usamljena, klimakterična žena može susresti: majčinu galopirajuću demenciju usred narastajuće sveopšte besparice. Ne bi li zbrinula majku u staračkom domu Manjifiko, prinuđena je da prodaje dušu, pokazaće se, odbeglim duhovima iz prošlosti. Kao u tipičnoj srpskoj zabludi, sve do potpunog razrešenja, novac pristiže iz Amerike, a ljubav iz Rusije.Mirjana Đurđević, napisala je roman o škakljivoj temi emigranata-bogataša, koji vrvi od humora, groteske i sarkazma. „Samo Mirjana Đurđević ume i sme da napiše ovako duhovit roman o starosti, demenciji i avetima iz prošlosti.“ Vladimir Arsenić„U novoj vrtoglavoj avanturi na potezu Moskva–Podgorica, crvenokosa detektivka Harijeta otkriva kako se zima našeg nezadovoljstva pretvara u sunčanu jesen života.“ Vladislava Gordić Petković Komentari\nRSD 559.00\tBUNKER SWING


autor: Branislava Kolarov 17.07.2019 340 pregleda 0\nFestival alternativne muzike Wrong Fest održaće se od 19. do 21. jula u Pančevu, a program će biti realizovan na tri bine – glavna bina nalaziće se u bašti Doma omladine (Right stage), a preostale dve u bašti Narodnog muzeja i na tamiškom keju (Wrong stage).\nPhoto: Delinquent Habits (https://www.wegow.com/)\nFestival će nastupom na glavnoj bini otvoriti hardkor hip-hop grupa Dope D.O.D., dok će na Wrong stage-u svirati irski post-rok bend God Is An Astronaut. Drugog dana posetioci će moći da čuju australijske hardkor velikane Deez Nuts, a kao hedlajneri trećeg dana ovog festivala, koji je prvobitno najavljen kao dvodnevni, nastupiće latino hip-hop sastav Delinquent Habits.\nŽanrovsko šarenilo upotpuniće izvođači sa domaće muzičke scene, među kojima je novosadski bend Ritam nereda, beogradski Bitipatibi i pančevačka grupa Iskaz čiji su članovi domaćini ovog događaja.\n„Pančevo Wrong Fest je verovatno nejneobičnija stvar koja se dešava u Srbiji ovoga jula. On okuplja izvođače iz celog sveta, iz skroz različitih žanrova, na tri bine, u celom gradu. Festival organizuje tim Bugara i Srba koji su profesionalci i koje podržava cela kulturalna zajednica grada“, naveli su organizatori u saopštenju.\nWrong Fest je proteklih šest godina održavan u Bugarskoj, a ove godine će prvi put biti realizovan kod nas.


Prvi zvanični lijek za autizam\nAmerička savezna agencija za hranu i lijekove FDA odobrila je povlašteni postupak za lijek "Balovaptan" za liječenje autizma, što bi moglo da ubrza razvoj tog lijeka i njegovo puštanje u prodaju.\nŠvicarska farmaceutska firma "Roche" potvrdila je ove navode i objasnila da takav status omogućava ubrzani postupak ocjene lijekova koji predstavljaju značajan iskorak u odnosu na postojeće terapijske mogućnosti kod ozbiljnih i smrtonosnih bolesti.\n"Balovaptan", koji može da poboljša socijalnu interakciju i komunikaciju kod ljudi sa autizmom, razvija "Rocheova" istraživačka jedinica u Švicarskoj i očekuje se da će podnijeti zahtjev za odobrenje nakon 2020. godine\nZa autizam u SAD ne postoji standardni odobreni lijek za osnovne simptome poput poteškoća u društvenim interakcijama, izazova u komunikaciji sa drugima i tendenciji za ponavljanjem istih obrazaca ponašanja.\n"Roche" navodi da "Balovaptan" poboljšava društvenu interakciju i komunikaciju kod ljudi koji boluju od autizma.\nautizam FDA Balovaptan\nNaučnici došli do novih saznanja o autizmu\nEvo kako iz "stolice" možete iščitati razvija li se dijete pravilno\nAmanda Nunjes najbolja svih vremena želi novi skalp\nMinistar koji je ulijevao sigurnost\nVahid Halilhodžić: Bizarno je igrati u ovim uvjetima


Ostali proizvodi Sistemi za identifikaciju Virdi Evidencija radnog vremena\nUređaji za identifikaciju Virdi\nProgram za radne liste\nProgramski paket FP350N za evidenciju radnog vremena\nKompanija Geneko još od 2002. godine u svojoj ponudi ima samostalno razvijen programski paket koji u kombinaciji sa uređajima za identifikaciju Virdi, služi za evidenciju radnog vremena zaposlenih. Trenutno aktuelna verzija softvera je Geneko FP350N koji radi pod Microsoft Windows operativnim sistemom (98, NT, 2000 i XP).\nProgramski paket se sastoji iz dva dela, serverskog i klijentskog, a prilagođen je radu u lokalnoj mreži u višekorisničkom okruženju. Serverska strana prikuplja podatke sa uređaja i vrši njihovo upisivanje u bazu podataka. Ovaj deo aplikacije obavlja i upisivanje zaposlenih i posetilaca u sistem, njihovo registrovanje na uređaj, kao i podešavanje parametara uređaja. Klijentska strana tumači podatke iz baze i na osnovu njih generiše različite izveštaje po zahtevu korisnika. Definisanjem radnih kalendara, tj. parametara radnog vremena kao što su početak i završetak radnog vremena, tolerancija kašnjena na posao, klizno radno vreme, itd, raznovrsnost izveštaja dolazi do izražaja i postaje glavna prednost programa.\nNakon potpuno definisanih parametara radnih kalendara moguće je raditi izveštaje na dnevnom i mesečnom nivou, kao i za proizvoljan broj dana. Ovim izveštajima mogu se pratiti događaje poput dolaska i odlaska sa posla, pauze, službenih i privatnih izlazaka, prekovremenog rada, kašnjenja, itd. Svi izveštaji se mogu čuvati u elektronskom obliku, štampati ili prebaciti u Excel (.xls) format. Softver je organizovan tako da se podaci čuvaju na jednom računaru (serveru), a može im se pristupiti sa više računara u mreži. Programski paket trenutno podržava rad sa bazama podataka MS SQL 2000, MS SQL 2005 Express i MS Access 2000 i može se lako instalirati u postojeće informacione sisteme korisnika i prilagoditi specifičnim zahtevima.


Radnički pobedio Obilić - NMR Info\nKreirano okt 7, 2012\nRK “Radnički“ Jaša Tomić – RK “Obilić“ Novi Kneževac 30:22 (17:10)\nU četvrtom kolo Treće rukometne lige Srbije – grupa Banat na svom terenu ekipa Radničkog je dočekala ekipu Obilića iz Novog Kneževca. Gosti su doputovali sa samo sedam igrača dok za ekipu Radničkog nisu nastupila dvojica najiskusnijih Molnar i Parivodić.\nRezultatska neizvesnost je potrajala samo prvih desetak minuta igre i to usled grešaka domaćih igrača koji su u tim trenucima promašili nekoliko kontri. Od desetog minuta momci u plavim dresovima popravljaju realizaciju i prednost raste iz minuta u minut. Potpomognuti dobrim odbranama golmanskog para Avdalović, Šarenac domaći tim na poluvreme odlazi sa prednošću od sedam golova (17:10).\nPočetkom drugog poluvremena ista slika na parketu samo je na terenu uglavnom mlađa postava domaćina, momci rođeni 95. godište i mlađi. Što zbog igračkog neiskustva, što zbog želje za atraktivnim potezima gde su često grešili krajnji rezultat je samo 30:22.\nNajbolji strelci u ekipi Radničkog su Slavković sa 9 golova, Ferenčak sa 5 golova i Sebastijanov i Sikimić sa po 4.


Zaposlen veći broj osoba sa invaliditetom nego prošle godine – Studio B\nZaposlen veći broj osoba sa invaliditetom nego prošle godine\nZaposlen veći broj osoba sa invaliditetom nego prošle godine Tanjug\nObjavljeno: 20.05.2017. 15:11 Izmenjeno: 20.05.2017. 15:11\nKroz mere podsticaja i subvencionisanja u prva četiri meseca zaposleno je 1.993 osobe sa invaliditetom, što je značajno više nego u istom periodu prošle godine rekao je ministar za rad Aleksandar Vulin.\nOn je dodao da je za subvencionisanje zapošljavanja osoba sa invaliditetom za ovu godinu izdvojeno 550 miliona dinara.\n„Ljudi shvataju koje su prednosti zapošljavanja osoba sa invaliditetom, razumeju da je to ekonomski opravdano, ali i prilika da pokažete da ste socijalno odgovorni da pomognete čoveku kome je pomoć potrebna, ne tako što mu nešto poklonite, već dopustite da svojim radom i svojim znanjem brine o sebi i svojoj porodici“, rekao je ministar.\nOn je, na otvaranju stručnog skupa „Aktuelnosti u edukaciji i rehabilitaciji osoba sa smetnjama u razvoju“ u Valjevu, naglasio da kada pomognete osobi sa invaliditetom, zapravo pomažete i njenoj porodici, okolini, čitavoj zajednici.\n„Naše subvencije su značajne i nastavićemo da se trudimo u tom pravcu. Mi smo ove godine odvojili za subvencionisanje zapošljavanja osoba sa invaliditetom 550 miliona dinara“, naglasio je ministar.\nOn je podsetio da je Ministarstvo za rad dalo sebi zadatak da, uz podizanje svesti čitavog društva, u svim insistucijama mora da se obezbedi maksimalna dostupnost osobama sa invaliditetom i da je to prošle godine urađeno u više od 60 objekata.\n„Na tom planu sarađujemo i sa Ministarstvom unutrašnjih poslova, poslednja je otvorena rampa u Boru. Naš neprekidni zadatak jeste da sve javne institucije učinimo maksimalno dostupnim i verujem da uspevamo u tome“, zaključio je ministar.


Datum kreiranja: petak, 20 maj 2022 09:16\nVlada Srbije juče je usvojila Uredbu o privremenoj meri ograničavanja cene gasa i nadoknadi razlike u ceni prirodnog gasa nabavljenog iz uvoza ili proizvedenog u Republici Srbiji u slučaju poremećaja na tržištu prirodnog gasa.\nDatum kreiranja: utorak, 17 maj 2022 08:42\nDatum kreiranja: ponedeljak, 16 maj 2022 07:52\nRezultati ankete o informisanosti potrošača – korisnika duvanskih proizvoda\nSvetska zdravstvena organizacija procenjuje da oko 2,8 miliona građana Srbije konzumira cigarete. Duvanski dim je globalni problem, ali u zemljama istočne Evrope posebno, jer se čini da je konzumiranje cigareta stil života i svakodnevica većine stanovnika.\nDatum kreiranja: utorak, 10 maj 2022 06:26\n"Ovo povećanje je mali ustupak proizvođačima, čiji su se troškovi u međuvremenu povećali. I pored korekcije cene, potrošači u našoj zemlji i dalje će imati najjeftiniji hleb u regionu", rekao je Kandić za Tanjug.\nDatum kreiranja: petak, 29 april 2022 09:48\nCene benzina i dizela koje reguliše država poskupele su od ovog petka, objavilo je Ministarstvo trgovine, turizma i telekomunikacija. To znači da će maksimalna cena evro dizela biti 206,2 dinara, dok će evro premijum BMB koštati 184 dinara. Nove cene važiće od 15 časova 29. aprila do 15 časova 6. maja, kada će Ministarstvo objaviti nove iznose maksimalnih maloprodajnih vrednosti za ove dve vrste goriva.\nRevidirana crna lista instagram trgovaca\nPoziv na skup u Valjevu\nPoziv na skup u Paraćinu


Đoković ide u Australiju, mediji: "Vanredna dozvola za izvanrednog sportistu"\n"U utorak je završeno natezanje o učešću Novaka Đokovića na Australijan openu. Srbin pakuje kofere i od 17. januara na Melburn parku brani titulu", piše bečki list Standard pod naslovom "".\n"Đokoviću koji svoj vakcinalni status zadržava za sebe neophodna je ta vanredna dozvola jer je izvijesno i dalje nevakcinisan. O medicinskom objašnjenju koje je neophodno za dozvolu se ćuti, ali navodno nije bilo popusta jer je Đoković veliko ime", dodaje list.\nPodsjeća se na izjavu zvaničnika australijske države Viktorije koji je rekao da vanredne dozvole "nisu rupa za privilegovane tenisere".\n"Sportski gledano, turnir će učešćem 34-godišnjaka bez sumnje dobiti na vrijednosti. Australijan open bi bio mlak bez svog devetostrukog pobjednika. Uz to, sa 21. gren slem titulom bi Đoković postao samostalni rekorder", zaključuje Standard.\nNovaku Đokoviću se ne sviđa diskriminacija nevakcinisanih u društvu. On je ostavio otvorenim pitanje da li će nastupiti na Otvorenom prvenstvu Australije u Melburnu, javlja Berliner cajtung.\nZidojče cajtung na svom portalu podsjeća da je od oko tri hiljade ljudi koji spadaju u karavan Australijan opena njih 26 tražilo posebno odobrenje, a dobilo ga je svega nekoliko, među njima i Đoković.\nNavodi se izjava direktora turnira Krega Tajlija: "Bilo bi od pomoći ako bi Novak objasnio po kojem osnovu je zatražio i dobio posebnu dozvolu."\nTajli je rekao da cijelo društvo zbog pandemije ima dvije teške godine iza sebe "pa bismo bili zahvalni za par odgovora" od Đokovića.\nZidojče prenosi agencijske izvještaje prema kojima slučaj Đoković izaziva "bijes i ogorčenost" u Australiji.\n"U medijima i na društvenim mrežama mnogi daju oduška bijesu, jedan korisnik je nazvao Đokovićevo učešće šamarom za sve Australijance i time rekao ono što mnogi misle", piše u tekstu.\nJedna novinarka je napisala da je "patriotska dužnost" Australijanaca da izvižde Đokovića u svakoj prilici.\nŠpigel na svom portalu ocjenjuje da je to što Đoković očito nevakcinisan ide u Australiju "nova epizoda u seriji eskapada teniske zvijezde kada se radi o zdravstvenim pitanjima".\n"Devetnaest mjeseci je Australija držala granice zatvorenim, ni mnogi državljani nisu mogli da dođu, porodice su bile razdvojene", podsjeća list i nastavlja: "A sada je data posebna dozvola za Đokovićev dolazak. Dakle, baš za igrača koji se od svih tenisera najneodgovornije odnosio prema pandemiji, koji je 2020. organizovao Adrija tur sa ludim žurkama i tako doprinIo širenju virusa. I to sve samo da bi najveća teniska zvijezda smjela da igra u Melburnu. Time se šalje poruka da bogati i moćni mogu sve", zaključuje list.\nU sličnom tonu piše švajcarski portal Votson: "Razumije se da Novak Đoković ima slobodu da odluči o vakcinaciji protiv korone. Takođe, i slobodu da o tome javno govori ili ne. (...) Ali sada je Novak Đoković objelodanio svoj vakcinalni status tako što je saopštio da je dobio specijalnu dozvolu za ulazak u Australiju, zahvaljujući kojoj može da brani titulu u Melburnu. A mogao je da igra bez otkrivanja statusa."\n"To je vrhunac glumatanja i pokazuje oportunizam koji ga odlikuje. Stalno je govorio da se njegova medicinska pitanja ne tiču drugih. On, koji je od netolerancije na gluten napravio biznis-model. Đoković je o tome pisao knjige, i ima više veganskih restorana u Srbiji i Monte Karlu", piše portal.\nDodaje se da je šamar za građane Australije to što "privilegovani i zdravi teniser smije da doputuje na osnovu specijalne dozvole. Bez obzira na to da li Novak Đoković ima pravo na specijalnu dozvolu iz medicinskih razloga ili nema. Sport važi za najljepšu sporednu stvar svijeta. Ali on je baš to: sporedna stvar."


Crna Gora-EU:Privremeno zatvoreno Poglavlje 25\nCrna Gora je danas u Briselu privremeno zatvorila pregovaračko poglavlje 25, koje se odnosi na nauku i istraživanje, nakon razmatranja te oblasti na Međuvladinoj konferenciji.\nPredstavnici Evropske unije (EU) su ocijenili da mjerila za privremeno zatvaranje Poglavlja 25 nisu potrebna, s obzirom na dobar nivo usklađenosti crnogorskih sa evropskim propisima, i ograničenim obimom evropskih pravnih tekovina u toj oblasti.\n"EU je na osnovu toga ocijenila da za ovo poglavlje nijesu potrebni dalji pregovori - zaključeno je na Međuvladinoj konferenciji", prenosi MINA.\nKada bude došlo vrijeme za to, EU će se opet vratiti na Poglevlje 25. Takođe je naglašeno iz EU da se posebna pažnja treba posvetiti monitoringu svih specifičnih pitanja kako bi se osnažili crnogorski administrativni kapaciteti za projekte koje finansira Unija.\nUčesnici na konferenciji su podsjetili da je Crna Gora počela pregovore u junu, i da je od tada napravljen dobar napredak u skriningu za ključna Poglavlja 23 i 24, koja se odnose na pravosuđe, bebzjednost i osnovna ljudska prava – sopštava MINA.\n"Crna Gora je pozvana da usvoji Akcione planove za ta poglavlja, koji sadrže mjerila za njihova otvaranja" - ocijenjeno je na Konferenciji.


Polovni SLP platforme oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Karoserija > Platforme > SLP\nautomatkassett 6100mm tippflak (1)\nPolovna SLP platforme na prodaju\nOvo su rezultati pretrage polovnih SLP platforme mašina koje su za prodaju. SLP platforme oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o SLP platforme u Brend sekciji.\nSLP automatkassett 6100mm tippflak\nOvde je kompletna lista polovnih SLP platforme za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og SLP platforme koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih SLP platforme koje Vas interesuju.


Bez dogovora o klimi na samitu G20 | Trebinje Live\nBez dogovora o klimi na samitu G20\nPredstavnici država Grupe 20 industrijski razvijenih zemalja (G-20) nisu postigli sporazum o klimatskim promjenama na samitu u Hamburgu.\nKako se navodi, to je bila jedna od najspornijih tema pregovora pošto su SAD saopštile da se povlače iz Pariskog sporazuma o klimi.\nZvaničnici EU rekli su novinarima da je u nacrtu zvaničnog saopštenja ukazano na generalnu posvećenost borbi protiv klimatskih promjena, a da je u zasebnom pasusu pomenuta odluka SAD o povlačenju iz sporazuma o klimi.\nU jednom od paragrafa zvaničnog saopštenja navedena je posvećenost preostalih 19 članica G-20 Pariskom sporazumu o klimi.\nLideri zemalja Grupe 20 industrijski razvijenih zemalja prethodno su se saglasili da njihova tržišta i dalje budu otvorena za spoljnu trgovinu, ali se u nacrtu zvaničnog saopštenja navodi da je važno da trgovina bude uzajamno korisna i da države mogu da preduzmu korake da zaštite svoje tržište.


ĐOKOVIĆ OSTAO U ČUDU: Obavezna vakcina pred Australijan open? Nisam upoznat… | Blok vesti\nHome Sport ĐOKOVIĆ OSTAO U ČUDU: Obavezna vakcina pred Australijan open? Nisam upoznat…\nĐOKOVIĆ OSTAO U ČUDU: Obavezna vakcina pred Australijan open? Nisam upoznat…\nNOVAK Đoković, prvi teniser sveta, iznenadio se kada je čuo da bi Australijan open mogao da se pomeri.Original Article\nPrevious articleNIKADA NIJE KASNO DA PRATITE SVOJE SNOVE: Debitovao u MMA u 49. godini – Pobedio!\nNext articlePARTIZAN VRATIO PLEJA: Slovenac potvrdio da je u prestonici Srbije


Belgrade Waterfront predstavlja ekskluzivne stanove u Minhenu i Diseldorfu - Naši u svetu\nBelgrade Waterfront predstavlja ekskluzivne stanove u Minhenu i Diseldorfu\nObjavljeno 01/10/19 u 14:30\nBeograd – Belgrade Waterfront, jedan od najvećih građevinskih projekata u jugoistočnoj Evropi, biće predstavljen u Minhenu i Diseldorfu. Svi zainteresovani za kupovinu stana u novom centru srpske prestonice, na desnoj obali Save, imaće priliku da to učine u četvrtak, 3. oktobra, od 10 do 18 sati, u hotelu Steigenberger Parkhotel u Diseldorfu, kao i u petak i subotu, 4. i 5. oktobra, od 10 do 18 sati, u hotelu Vier Jahreszeiten Kempinski u Minhenu.\nBelgrade Waterfront je projekat mešovite namene, koji se prostire na milion kvadratnih metara na ekskluzivnoj lokaciji pored Save, a posetioci će moći da dobiju sve informacije o projektu i upoznaju se sa aktuelnom stambenom ponudom. Kreiran prema zahtevima savremenog života, rezidencijalni deo Belgrade Waterfront-a obuhvata stanove različitih veličina i struktura. U ponudi su jedinice koje mogu da odgovore na najraznovrsnije zahteve – od blizine parka i reke za ljubitelje prirode, do onih koje stanarima nude mogućnost uživanja u bazenu i teretani.\nPosetioci će imati i jedinstvenu priliku da se upoznaju sa ponudom ekskluzivnih stanova The Residences at The St. Regis. Ovo će biti prvi brendirani St. Regis stanovi u Evropi, a nalaziće se u Kuli Beograd, budućem simbolu srpske prestonice. Sa 220 elegantnih apartmana, nalaze se na idealnom mestu – u samom srcu ovog urbanog kompleksa, sa pogledom na najlepše delove grada, reku Savu i Kalemegdansku tvrđavu. Neuporedivo stambeno iskustvo budućih stanara The Residences at The St. Regis Belgrade oslikavaće se u jedinstvenim prednostima, poput pristupa sadržajima hotela St. Regis Belgrade, a stanarima će na raspolaganju biti i St. Regis batler i concierge servis.\nOsim stambenih objekata, u okviru projekta nalazi se i Galerija Belgrade, buduća najveća šoping destinacija u regionu, koja će ponuditi najpoznatije svetske brendove. Belgrade Waterfront će obuhvatiti i različite kulturne i obrazovne institucije, dok se uz reku prostire Sava Promenada, šetalište dugačko 1,8 kilometara, sa igralištima za decu, prostorima za rekreaciju, restoranima i nizom zabavnih sadržaja koji se odvijaju tokom cele godine.\nPosetioci će u Minhenu i Diseldorfu takođe imati priliku da prošetaju virtuelnom turom kroz projekat, kao i da pogledaju maketu Kule Beograd. Za sva pitanja i informacije na raspolaganju će biti osoblje kompanije Belgrade Waterfront.\nBelgrade WaterfrontMinhenSava Promenada


Rusija sprema novi zakon: Pijanima zabranjeno da šetaju pse - 09.06.2021, Sputnik Srbija\nRusija sprema novi zakon: Pijanima zabranjeno da šetaju pse\nVlada Rusije je odobrila nacrt zakona kojim se menjaju pravila odgovornog postupanja prema životinjama. Plan je da se u okviru zakona uvedu nova pravila i da se... 09.06.2021, Sputnik Srbija\nU Vladi su ipak predložili da se razmotre varijante mogućih izvora finansiranja i smatraju da je potrebno precizirati zakon, jer nije jasno na koje se životinje misli u mogućim zabranama.Prema informacijama ruskog lista „Izvestija“, u Državnoj dumi su podeljena mišljenja povodom ove inicijative. Tako šef kabineta za ekologiju i očuvanje životne sredine Vladimir Burmatov smatra da regioni imaju dovoljno ovlašćenja da regulišu situaciju sa šetnjom pasa i brigu o kućnim ljubimcima. „Liberalno demokratska partiji Rusije“ i „Pravedna Rusija“ su podržale predlog zakona.I potpredsednik Moskovskog društva za zaštitu životinja Kiril Gorjačov veruje da su potrebna ograničenja za šetnju kućnih ljubimaca deci mlađoj od 14 godina i pijanim građanima. On smatra da bi zabrana trebalo da se odnosi samo na ljude u umerenom ili visokom stepenu pijanstva, kako se ne bi nepotrebno pooštravala ograničenja.Pročitajte još:\nrusija, svet, vesti, pas, kućni ljubimci, pijan, pijanice, zakon\n15:09 09.06.2021 (Osveženo: 01:14 26.08.2021)\n© Sputnik / Lola ĐorđevićČekajući vlasnika\nVlada Rusije je odobrila nacrt zakona kojim se menjaju pravila odgovornog postupanja prema životinjama. Plan je da se u okviru zakona uvedu nova pravila i da se zabrani šetnja pasa ljudima u pijanom stanju i deci mlađoj od 14 godina.\nPredlog članova Saveta Federacije je i da se ograniči broj životinja u stanu, kao i dužina povoca za pse. Autori predloga Aleksej Majorov, Tatjana Gigelj i Viktor Novožilov smatraju da se promene mogu uspešno uvesti u sve regione zemlje bez finansijskih ulaganja.\n18 Septembar 2020, 14:11\nU Vladi su ipak predložili da se razmotre varijante mogućih izvora finansiranja i smatraju da je potrebno precizirati zakon, jer nije jasno na koje se životinje misli u mogućim zabranama.\nPrema informacijama ruskog lista „Izvestija“, u Državnoj dumi su podeljena mišljenja povodom ove inicijative. Tako šef kabineta za ekologiju i očuvanje životne sredine Vladimir Burmatov smatra da regioni imaju dovoljno ovlašćenja da regulišu situaciju sa šetnjom pasa i brigu o kućnim ljubimcima. „Liberalno demokratska partiji Rusije“ i „Pravedna Rusija“ su podržale predlog zakona.\nI potpredsednik Moskovskog društva za zaštitu životinja Kiril Gorjačov veruje da su potrebna ograničenja za šetnju kućnih ljubimaca deci mlađoj od 14 godina i pijanim građanima. On smatra da bi zabrana trebalo da se odnosi samo na ljude u umerenom ili visokom stepenu pijanstva, kako se ne bi nepotrebno pooštravala ograničenja.


Prateći program LIFFE festivala: Knjige o filmu, serije, studentski filmovi, izložbe i tribinski programi u fokusu - Mingl\nNa 12. izdanju Leskovačkog internacionalnog festivala filmske režije LIFFE, koji se održava u Leskovcu od 18. do 22. septembra, uz glavni filmski program će se održati i nekoliko atraktivnih pratećih programa. U holu na prvom spratu Leskovačkog kulturnog centra biće predstavljene tri nove knjige sa temama iz sveta filma, dok će posetioci festivala moći da pogledaju i četiri izložbe, u različitim prostorima LKC-a. Novitet na ovogodišnjem izdanju LIFFE festivala je predstavljanje novih serija iz domaće i regionalne produkcije, a publika će biti u prilici da dobije informacije i o snimanju nastavka bioskopskog hita Južni vetar. Uz atraktivan tribinski program U krupnom planu, u kome će glumačke zvezde razgovarati o svojim karijerama, prateći program će zaključiti Konferencija reditelja.\nU četvrtak, 19. septembra u 17h, u Holu Leskovačkog kulturnog centra na prvom spratu, biće predstavljena monografija našeg proslavljenog glumca Nebojše Glogovca, koju je priredila Tatjana Nježić. Veliki doprinos knjizi dale su Nebojšine kolege i prijatelji, koji su u autorskim tekstovima na osoben način osvetlili njegov lik i delo. Čitaoci u ovoj knjizi imaju priliku da pročitaju i autorizovane beleške velikog glumca, nastale u martu 1999. godine. Narednog dana na istom mestu, od 17h će se govoriti o knjizi Sjaj crnog Veljka Radosavljevića. Ovo delo nije samo nov doprinos sagledavanju fenomena crnog talasa u srpskoj kinematografiji, nego, između ostalog, i svojevrsni kritički dijalog sa delima prethodnika. U subotu, 21. septembra u 17h biće predstavljena i knjiga Bora Draškovića Rečnik reditelja.\nU izložbenom programu, u četvrtak 19. septembra će biti otvorena izložba Nebojša Glogovac koju je priredila Maja Medić, a narednog dana u Velikom holu Leskovačkog kulturnog centra u fokusu je izložba Živojin Žika Pavlović – crteži i slike autorke Dr. Zoje Bojić. Za subotu 21. Septembar zakazana je izložba Portreti glumaca Nebojše Jakšića, u Holu na prvom spratu LKC-a, dok će u nedelju 22. septembra, u Holu na drugom spratu, biti postavljena izložba Godine LIFFE-a Dragana Jovića i Darka Zloporubovića.\nTokom LIFFE festivala biće predstavljeno i nekoliko domaćih i regionalnih serija. Pilot epizoda serije Grupa reditelja Uroša Tomića biće prikazana van takmičarske konkurencije u petak, 20. septembra u 17h u Narodnom pozorištu, a o ovom ostvarenju će se govoriti i na tribinskom programu istog dana u 12:30 popodne, u holu na prvom spratu Leskovačkog kulturnog centra. Pilot epizoda Srpsko-crnogorske serije reditelja Gorana Gajića Dug moru na repertoaru će biti u subotu 21. septembra, takođe od 17h u Narodnom pozorištu, dok će se od 12:30 o seriji govoriti u holu na 1. spratu LKC-a.\nPilot epizoda druge sezone serije Biser Bojane reditelja Mime Karadžića na repertoaru je u nedelju 22. septembra u Narodnom pozorištu od 17h, dok će prva epizoda druge sezone Senki nad Balkanom, u režiji Dragan Bjelogrlića, biti prikazana u 21h na zatvaranju festivala u Narodnom pozorištu. Tribinski program, na kome će razgovarati o ove dve serije, počeće istog dana u 12:30 popodne u holu Leskovačkog kulturnog centra na prvom spratu. Takođe, u ovom prostoru će u četvrtak 19. septembra od 12:30 biti predstavljen film Južni vetar 2, kao i četvrta sezona serije Ubice moga oca.\nTribinski program U krupnom planu ugostiće u bioskopu LKC-a proslavljene domaće i regionalne glumce Miloša Bikovića (18. septembar u 17h), Gorana Bogdana (19. septembar, 18h) i Bogdana Diklića (20. septembar, 18h). Prateći program će kompletirati konferencija reditelja, koja će se odigrati u Foto klubu LKC-a, u subotu 21. septembra u 13:30.


Stanje na putevima u BiH jutros\nZbog izlijevanja vode na kolovoz i dalje je obustavljen saobraćaj na dionici magistralnog puta Rajlovac – Vogošća, kao i na regionalnom putu Visoko- Ilijaš (u mjestu Čekrekčije)\nZbog oborenog stabla, obustavljen je saobraćaj na magistralnom putu Foča – Tjentište, u mjestu Trnovače.\nNa magistralnom putu Sarajevo – Foča mogu saobraćati vozila do 3,5 tone, a autobusi i teretna vozila saobraćaju preko Romanije.\nZbog vode i zemlje na kolovozu otežano se saobraća na pojedinim dionicama magistralnog puta Konjic – Jablanica – Mostar. – Vozače upozoravamo na povećane količine vode na kolovozu, kao i na opasnost od novih odrona. Budite maksimalno oprezni – saopśteno je iz BIHAMK-a.\nZbog izvođenja neophodnih radova, dvosmjerno saobraćanje suprotnom trakom od zone radova, aktuelno je na dionici autoputa A-1 Kakanj-Visoko (na mostu u naselju Dobrinje).\nNa putu Tuzla – Kalesija (zbog radova u tunelu Čaklovići), saobraćaj se obustavlja od 22 do 06 sati i preusmjerava na alternativni pravac preko Dubrava.\nZbog sanacionih radova, obustavljen je saobraćaj na dionici magistralnog puta Draksenić-Vrbaška (put koji vodi prema graničnom prelazu Gradina).\nZa vrijeme radova putnička vozila mogu koristiti lokalni put (Podgradci-Jablanica-Sjeverovci-Božići), dok teretna vozila saobraćaju preko Banja Luke i Prijedora.\nUsporeno, zbog radova, saobraća se na putnim pravcima: Konjic-Jablanica (tunel Crnaja), Donji Vakuf-Jajce (Skela), Nemila-Žepče (Želeće), Doboj-Gračanica (u Klokotnici), Grude-LJubuški (na izlazu iz Gruda) i Stolac-Hutovo (u mjestu Cerovica).\nNEWER POSTProtekla noć u Istočnoj Ilidži protekla mirnije\nOLDER POSTAleksandar Trifunović: Ako vas ovi neljudi mogu natjerati da i vi budete neljudi, onda ništa bolji od njih niste


Štampa o krizi s koronom: Pobedile su siromašne zemlje | 013 info\nTanjug\tPon, 25/05/2020 - 09:11\nTri meseca od početka krize u Evropi sa korona virusom, epidemiološki podaci pokazuju da su na Starom kontinentu "pobedile" manje bogate zemlje, odnosno da su zabeležile manji broj žrtava, nego ekonomski jače evropske države, piše Korijere dela sera (Corriere della Sera).\nU tekstu pod naslovom "Korona virus u Evropi: Zašto Rumunija, Bugarska, Albanija i Grčka imaju manje mrtvih", list navodi da su "slabije države" imale manje žrtava virusa kovid-19, jer su rano uvele stroge mere.\nRumunija, Bugarska, Grčka, Albanija, Mađarska i Slovačka imale su, srazmerno broju stanovnika, mnogo manje smrtnih slučajeva usled virusa kovid-19 od "bogatijeg dela" Evrope poput Francuske, Nemačke, Švajcarske, Švedske, Belgije, Danske i Velike Britanije, navodi list.\n"Sreća? Možda. A možda je i manji broj inficiranih ljudi otišao u centralni i istočni deo Evrope u ključnim nedeljama januara i februara", piše Korijere dela sera.\nIstiče se da podaci sugerišu još nešto - te zemlje bile su svesnije krhosti svog zdravstvenog sistema i zato nisu olako shvatile situaciju Španije i Italije, i stoga donele odluku da primene stroga pravila blokade u ranoj fazi.\nList ukazuje na 15. mart kao primer za razumevanje različitih puteva dva dela Evrope - istoka i zapada.\nKako je navedeno, Italija je već tada imala 1.809 žrtava kovida-19 i 24.000 zaraženih, u Španiji je bilo 294 smrtnih slučajeva i 7.988 inficiranih, Francuska, treća zemlja među najteze pogođenim državama korona virusom imala je 127 umrlih od posledica virusa i 5.423 pozitivnih slučajeva, a "ostatak Evrope pomislio je da je gotovo netaknut".\n"Mnogi u ostatku Evrope prećutno su sumnjali da je epidemija u južnoj Evropi rezultat neorganizovanosti tih zemalja", navedeno je u članku.\nPrema indeksu Univerziteta Okford koji prati i upoređuje reagovanje država širom sveta na virus kovid-19 bodovima od 1 do 100, sto je za maksimalno zatvaranje, Albanija je imala 84, Slovačka 71, Rumunija 67, Poljska 60, Mađarska 59, Grčka 57.\nKod bogatijih zemalja situacija je bila drugačija, piše italijanski list i dodaje da je Nemačka imala 37, Francuska 50, Belgija 53, Velika Britanija 11, Švajcarska 46 bodova.\nPooštravanje mera u zapadnoj Evropi usledilo je krajem marta, deset dana kasnije, kada je već bilo jasno da epidemija nije problem samo Italije ili Španije.\nSada već postoje znaci da je ekonomski jake zemlje Evrope skupo koštalo potcenjivanje situacije, dok se oprez siromašnijih zemalja isplatio, navedeno je u tekstu.\nIstiče se i da, prema podacima sajta Worldometers, Albanija ima 11 umrlih od posledica kovida-19 na milion stanovnika, dok Velika Britanija ima 536, Grčka ima 16, a Belgija 795, Slovačka pet žrtava na milion stanovnika, a Francuska 432.


EU tuži Gugl, odšteta do 6 milijardi dolara - 14.04.2015, Sputnik Srbija\nEvropska unija odlučila je da tuži kompaniju Gugl za kršenje antimonopolskih zakona EU. 14.04.2015, Sputnik Srbija\n22:06 14.04.2015 (Osveženo: 16:19 05.10.2015)\n© Flickr / Vince SmithTužba Eu protiv Gugla\n© Flickr / Vince Smith\nEvropska unija odlučila je da tuži kompaniju Gugl za kršenje antimonopolskih zakona EU.\nRegulatorno telo Evropske unije u konsultaciji sa predsednikom Evropske komisije Žan-Klodom Junkerom je odlučilo da podnese tužbu protiv pretraživačkog giganta za kršenje antimonopolskih zakona EU, koja može dovesti do novčane kazne od šest milijardi dolara, objavio je Vol strit žurnal.\nKomesarka EU koja nadgleda probleme poverenja, Margaret Vestager donela je odluku nakon konsultacija sa Junkerom i obavestiće ostale komesare EU u sredu, navodi časopis, pozivajući se na bliske izvore.\nPodnošenje prijave bi bilo „veoma loša vest“ za Gugl, kaže za list Joanis Lianos, profesor međunarodnog zakona na Univerzitetskom koledžu u Londonu.\n„To znači da [regulatorno telo EU] ne želi da se izgladi slučaj, oni žele da usvoje odluku“, koja bi mogla dovesti do novčanih kazni i sudskih zabrana.\nVestagerova putuje u SAD u sredu na konferenciji i formalno će objaviti optužbe da je Gugl ilegalno koristio svoj uticaj i snagu da usmeri korisnike interneta od konkurenata ka svojim proizvodima.


Nove avanture Štrumfova na leto 2013. godine Prolog\nVerovatno ne postoji čovek na svetu koji nije čuo ili nije gledao crtane junake Štrumfove.\nAnimirani hit Štrumpfovi 2011. godine je svojom zaradom na bioskopskim blagajnama nadmašio i najoptimističnija očekivanja – film je u svetu sveukupno zaradio preko 563 miliona dolara!\nU novom nastavku porodične hit komedije koji nam u bioskope dolazi sledećeg leta, zli čarobnjak Gargamel kreira dvoje zločestih likova nalik Štrumpfovima i daje im imena „Zloćke“ kako bi ostvario svoj novi zlokobni plan.\nAli nakon što otkrije da će mu u njegovoj nameri biti potreban pravi Štrumpf (i to Štrumpfeta koja jedina zna tajnu čaroliju kako Zloćke pretvoriti u prave Štrumpfove) Gargamel je otima i dovodi u Pariz gde je već zadobio poverenje miliona ljudi kao najveći svetski čarobnjak. I tako dok Gargamel zajedno sa svoja dva zločesta Zloćka i Štrumpfetom luduje po Parizu, Veliki Štrumpf, Trapavi, Mrgud i Licko se moraju vratiti u naš svet, udružiti se sa svojim prijateljima Patrickom i Grace Winslow i dati sve od sebe kako bi spasili Štrumpfetu!\nŠtrumpfovi 2 biće, naravno, sinhronizovani, a u bioskope dolaze na leto 2013.


Kokoškov odredio spisak za poslednji korak Srbije ka Evrobasketu - 12.02.2021, Sputnik Srbija\nSelektor košarkaške reprezentacije Srbije Igor Kokoškov odredio je spisak od 16 igrača koji će se boriti za odlazak na Evropsko prvenstvo 2022. godine. 12.02.2021, Sputnik Srbija\nkošarka, sport, košarkaška reprezentacija srbije, kss, evropsko prvenstvo u košarci\n10:44 12.02.2021 (Osveženo: 10:57 12.02.2021)\n© Foto : KSS/Nebojsa ParausicIgor Kokoškov, srpski košarkaški trener\n© Foto : KSS/Nebojsa Parausic\nSelektor košarkaške reprezentacije Srbije Igor Kokoškov odredio je spisak od 16 igrača koji će se boriti za odlazak na Evropsko prvenstvo 2022. godine.\nMuška seniorska reprezentacija Srbije, odigraće 19. i 21. februara dva poslednja meča u okviru kvalifikacija za Evropsko prvenstvo 2022. godine.\nPoput prethodnog kvalifikacionog „prozora“ koji je u novembru odigran u Finskoj, i ovog puta će se borbe za plasman među 24 najbolje ekipe na Starom kontitnentu igrati u „balonu“, a domaćin će biti prestonica Gruzije, Tbilisi.\nSrbija se posle četiri odigrana kola nalazi na drugom mestu svoje grupe, a za direktan plasman na EP najverovatnije će nam biti potrebna jedna pobeda.\nKokoškov je odredio 16 igrača koji će braniti boje naše zemlje u predstojećem kvalifikacionom „prozoru“ za Evrobasket:\nVasilije Micić (Anadolu Efes)\nOgnjen Jaramaz (Partizan)\nNikola Rebić (Nanter)\nNemanja Nenadić (FMP)\nAleksa Avramović (Estudijantes)\nDanilo Anđušić (Burg)\nLuka Ašćerić (Burg)\nMarko Gudurić (Fenerbahče)\nNemanja Dangubić (Partizan NIS)\nMarko Luković (Split)\nDalibor Ilić (Igokea)\nMarko Radovanović (FMP)\nMiroslav Raduljica (Žeđijang Lajons)\nFilip Petrušev (Mega)\nDragan Apić (Budućnost Voli)\nStefan Đorđević (FMP)\n2 Februar 2021, 11:07\nReprezentativci Srbije će se okupiti u Beogradu tokom ponedeljka, 15. februara. U utorak, 16.02. na programu će biti konferencija za medije nacionalnog tima Srbije, trening, i put u Gruziju.\nU petak, 19. februara, Orlovi će od 16 časova po srpskom vremenu (19 časova po lokalnom) igrati protiv Gruzije.\nU nedelju, 21. februara (13 časova po srpskom / 16 časova po lokalnom) svega četrdeset i tri sata nakon završetka prve utakmice, reprezentacija Srbije će ponovo izaći na parket dvorane „Tbilisi Sport Palas“, kada će rival našem timu biti Švajcarska.\n► Maljković: Da ne odemo u Tokio bi bio istorijski neuspeh\n► Da li je Srbija već na putu ka „istorijskom neuspehu“?


Forum omladinske politike o zdravlju mladih - oradio.rs\nForum omladinske politike o zdravlju mladih\nKrovna organizacija mladih Srbije poziva sve zainteresovane mlade sa teritorije Republike Srbije da se prijave za ovogodišnji Forum omladinske politike. Ove godine tema je zdravlje mladih.\nForum će okupiti više od 70 mladih iz različitih delova Srbije, kao i relevantne aktere i institucije iz oblasti omladinske politike, zdravlja i javnog zdravlja, koji će ravnopravno razvijati mehanizme za zajednički rad i aktivizam u oblasti zdravlja mladih.\nDogađaj će biti organizovan u saradnji sa najvažnijim međunarodnim, nacionalnim i lokalnim institucijama. Na njemu će biti razgovarano o preporukama i smernicama za buduće aktivnosti u oblasti zdravlja mladih. Svi koji budu učestvovali na Forumu će kroz panel diskusije i rad u manjim tematskim grupama mapirati ključne prilike za unapređenje mentalnog i fizičkog zdravlja mladih, a na bazi analiza i preporuka istraživanja koje će iste godine biti sprovedeno. Događaj će kroz formalno umrežavanje ključnih aktera dati podsticaj osmišljavanju inicijativa koje afirmišu aktivno učešće mladih u borbi za održive i efikasne politike i novih programa koji će se sprovesti u narednim godinama.\nPravo da učestvuju na ovogodišnjem Forumu omladinske politike imaju mladi između 15 i 30 godina sa teritorije Republike Srbije. Ako želiš da učestvuješ popuni online formular najkasnije do 8. novembra.\nOdlične ocene za Oradio u izveštaju KOMS-a o mladima u medijima\nKrovna organizacija mladih Srbije (KOMS) predstavila je u četvrtak najnoviji izveštaj “Mladi u medijskom ogledalu 2021”. To je istraživanje koje…\nKOMS te poziva da IM kažeš šta imaš\nKrovna organizacija mladih otvorila je poziv za Dijalog mladih sa donosiocima odluka. Ovi Dijalozi nastali su iz potrebe da mladi…\nKrovna organizacija mladih (KOMS) otvorila je konkurs za odabir pete generacije Akademije omladinske politike.\nVojni rok za mlade nametnuta tema\nU Srbiji 46 odsto mladih podržava vraćanje obaveznog vojnog roka, dok se 43 njih tome protivi. Ostatak od 11 odsto…\nUnapređenje mentalnog zdravlja kroz omladinski rad\nGrupa "Hajde da…" raspisala je javni poziv za trening ",Unapređenje mentalnog zdravlja mladih kroz omladinski rad" namenjen omladinskim radnicima i radnicama. Trening je…


► Aleksić (Narodna stranka): Investiranje Telekoma verovatno najveća pljačka u\nPotpredsednik Narodne stranke Miroslav Aleksić izjavio je danas da je investiranje Telekoma Srbija u nekoliko kablovskih operatera "verovatno najveća pljačka u novijoj istoriji, a možda i ikada u Srbiji".\n"Da imamo nadležne organe i da funkcionišu institucije u Srbiji, krivične prijave (zbog poslovanja Telekoma) bi davno trebalo da budu podnete. Pre više od sedam meseci govorio sam o tome i naveo jasne podatke i činjenice. Pošto nije bilo reakcije, juče sam podneo krivičnu prijavu protiv Nadzornog odbora Telekoma, koji je doneo odluku o tome da Telekom potroši pola milijarde evra na kupovinu manjih kablovskih operatera", rekao je Aleksić televiziji N1.\nAleksić je podsetio i da je Tužilaštvu za organizovani kriminal podneo krivičnu prijavu i protiv direktora Državne revizorske institucije Duška Pejovića.\n"Pejović je, prema mojim informacijama, prikrivao proces revizije te akvizicije. Prijava je podneta protiv zastupnika državnog kapitala u tom Telekomu, kao i protiv nadležnih u ministarstvima privrede i telekomunikacija", rekao je Aleksić.\nAleksić je precizirao da je Nadzorni odbor Telekoma imenovala Vlada Srbije i da je zanimljivo da ne postoji "nikakav trag" da je vlada dala saglasnost za takvu transakciju.\n"Ti ljudi su doneli odluku da preduzeće 'Kopernikus tehnolodži' plate 195 miliona evra, a da je vrednost kapitala te firme bila 10 miliona evra", rekao je Aleksić, i dodao da je firma "Radijus vektor" plaćena 110 miliona evra, dok je vrednost kapitala iznosila tek 4,5 miliona evra.\nAleksić je naveo da je od oktobra 2018. godine do jula 2019. godine Nadzorni odbor doneo odluku da se sa pola milijarde evra investira u preduzeća koja prema svim finansijskim izveštajima imaju problema u poslovanju.\n"Telekom se zadužio da bi ostvario ove investicije, a najsumnjivija je investicija u kompaniju Kopernikus. Doneo sam sve dokaze, podneo krivičnu prijavu, i verovao sam da će već danas neko da se oglasi, ali se to nije desilo", rekao je Aleksić.\nAleksić je istakao da bi u Državnoj revizorskoj instituciji morali da znaju šta se dešavalo u Telekomu u vezi sa kupovinom malih kablovskih operatera, kao i da bi tužilaštvo moralo da se obrati Državnoj revizorskoj instituciji i da traži podatke jer se tamo jasno vidi kolika je korupcija u pitanju.\n"Državna revizorska institucija je već duže vreme partijska firma Aleksandra Vučića koja ima zadatak da utvrdi da li je bilo nepravilnosti, da onda to prikrije, a da njemu da prave podatke, kako bi se on razračunavao sa svojim partijskim kolegama i koalicionim partnerima", rekao je Aleksić.\nAleksić je, povodom nasrtaja izvršnog direktora za ljudske resurse Telekoma Srbija Draška Markovića na potpredsednicu Stranke slobode i pravde Mariniku Tepić, rekao da je to rezultat straha odgovornih zbog svega što se o Telekomu u javnosti govori.


Održana prezentacija rezultata projekta prezentacija “Podrška MSP-pokretač razvoja regiona” sa osvrtom na mogućnost razvoja konsultantskih usluga | SME Banat\nU okviru učešća Regionale privredne komore Pančevo na 83. međunarodnom poljoprivrednom sajmu u Novom Sadu, na zajedničkom štandu Privredne komore Vojvodine, RPK Pančevo i RPK Kikinda 18. maja 2016. godine održana je prezentacija “Podrška MSP-pokretač razvoja regiona” sa osvrtom canada goose billig na mogućnost razvoja konsultantskih usluga.\nNakon uvodnog obraćanja potpredsednika RPK Pančevo g-dina Dragana Bukvića, predstavljene su aktivnosti i rezultati projekta koji je finansiran iz IPA programa prekogranične saradnje Rumunija-Republika Srbija, čiji je nosilac bila Regionalna privredna komora Pančevo, a partneri na projektu bili su Privredna komora Karaš-Severin iz Rumunije i Regionalni centar za društveno-ekonomski razvoj – Banat iz Zrenjanina.\nPrisutni predstavnici komorskog sistema i privredih subjekata su upoznati sa konkretnim rezultatima projektnih aktivnosti, od koji je najznačajnije pomenuti da su konsultantski timovi realizovali preko 200 poseta sa srpske i rumunske strane, u 90 malih i srednjih preduzeća sa pružanjem konsultantskih usluga. Takođe, u okviru projekta su organizovani obuke senior i junior menadžera, okrugli stolovi, B2B susreti, konferencije, obezbeđena je medijska podrška svim aktivnostima i dr.\nOvom prilikom je naglašeno da postoji značajan potencijal za razvoj na tržištu konsultantskih usluga, kao i mogućnost multiplikovanja rezultata konkretnih aktivnosti koje su realizovane u okviru projekta i u drugim regionima Vojvodine i Srbije, imajući u vidu pozitivne efekte koje su nastali pružanjem konsultantskih usluga od strane ekspertskih timova u toku realizacije projekta.\n⇐ Prezentacija projekta „Podrška malim i srednjim preduzećima – pokretač razvoja regiona”


Uvođenje sankcija Rusiji: Previsoka očekivanja od Srbije? - Politika - Dnevni list Danas\nPočetna » Vesti » Politika » Uvođenje sankcija Rusiji: Previsoka očekivanja od Srbije?\nUvođenje sankcija Rusiji: Previsoka očekivanja od Srbije?\nDojče vele06.05.2022. 08:18\nFoto: Instagram/Aleksandar Vučić\nMini diplomatska turneja srpskih i nemačkih zvaničnika završena je susretom predsednika Srbije Aleksandra Vučića i nemačke ministarke odbrane Kristine Lambreht u Beogradu. Kako je nakon razgovora izjavio predsednik Srbije njemu je „gospođa Lambreht prenela, na izuzetno učtiv način, očekivanja i zahteve Nemačke i EU oko ponašanja Srbije u budućnosti“.\nPravo na svoje mišljenje\nAleksandar Vučić je takođe rekao da „zna šta je politika sile i koliko je Srbija mala zemlja, ali da se nalazi na evropskom putu i da ima pravo da iskaže rezerve po određenim pitanjima. Odgovarajući na pitanje novinara Dojče velea, Vučić je istakao „da ćemo dati sve od sebe da budemo pouzdan saveznik Nemačke, da nikada ne ugrozimo mir na Zapadnom Balkanu i da uvek budemo stabilizujući faktor i najbolje mesto za nemačke investicije, i da gledamo kako da politički najbliže moguće sarađujemo, ali nemojte da nam branite da imamo pravo na svoj stav i mišljenje, ili da volimo svoju zemlju koliko vi volite svoju zemlju.“\nNemačka ministarka odbrane pohvalila je stav Srbije o ratu u Ukrajini, rekavši „da je Srbija zauzela jasan stav o ratu u Ukrajini“ i to nazvala „ratom koji krši međunarodno pravo“. Srbija se „nije sakrila i to je za pozdraviti“. Dodala je kako je Nemačka iskreni saveznik Srbije na evropskom putu, kojoj je važna stabilnost na Zapadnom Balkanu, i izrazila je zadovoljstvo podrškom Srbije teritorijalnom integritetu Bosne i Hercegovine.\nNemačka očekivanja u regionu\nSpoljnopolitički komentator Dragan Bisenić primećuje pre svega da „ovo nisu baš najbolje okolnosti za prve susrete visokih zvaničnika Srbije i Nemačke. Mislim da su ova živa diplomatska aktivnost i nemački pogled prema Balkanu, stoga verovatno usledili zbog potrebe uključivanje celog evropskog prostora u jedinstven front prema Rusiji – pa i onih zemalja koje nisu članice Evropske unije i NATO“, kaže Bisenić za DW.\nŠolc o srpskim sankcijama Rusiji: Ne treba prevideti da je Srbija osudila napad Rusije na Ukrajinu\n„Mislim da je prilično jasno da Nemačka od Srbije očekuje da se pridruži sankcijama protiv Rusije, nastavlja Bisenić i dodaje da je „prisustvo Aljbina Kurtija u Berlinu jasan znak da je i Kosovo uključeno u taj paket. Nemačka je zato i naglasila da tu ne očekuje nikakve jednostrane poteze i da se mora ispuniti sve što je dogovoreno. Ako tome dodamo dešavanja u Bosni i Hercegovini, jasno je da ono što sada EU i Evropi najmanje treba je otvaranje nekog novog konflikta na Zapadnom Balkanu“, ocenjuje Bisenić.\nNastavak američke diplomatske ofanzive\nNemačku diplomatsku ofanzivu Suzana Grubješić, iz Centra za spoljnu politiku, vidi kao nastavak prethodne američke diplomatske ofanzive u regionu.\n„Tu vidim jedan zajednički napor SAD i Nemačke da Zapadni Balkan ostane izvan sukoba u Ukrajini, odnosno da se ta kriza ne prelije na ovaj region. Nemačka zato i želi da tu vidi mir i stabilnost, i zato su u fokusu njene pažnje Kosovo i Bosna i Hercegovina“, ističe Grubješić za DW.\nSankcije Rusiji svakako su jedna od tema koje su privukle najveću pažnju tokom ovih diplomatskih susreta. Suzana Grubješić ne misli „da je sudbinsko pitanje hoće li ili neće Srbija uvesti sankcije Rusiji. Srbija je svojim ponašanjem i glasanjem u Generalnoj skupštini UN pokazala da je na strani članica EU i SAD. Ali, ipak mislim da će Srbija morati da napravi taj korak više i korak dalje, i da se u neko dogledno vreme donesu odluke kojim sankcijama bi se Srbija pridružila. Tu mislim da ne bi trebalo gajiti iluzije da ima prostora za vođenje neke specifične politike“, smatra potpredsednica Centra za spoljnu politiku.\nVreme za odluke\nSrbija što se toga tiče nema mnogo manevarskog prostora, dodaje Dragan Bisenić i kaže „da će to umnogome zavisiti od toga koliko će tvrd stav Evrope, naravno i Nemačke, biti oko pitanja srpskih sankcija Rusiji. Pri tome bi trebalo imati u vidu da Srbija ima takođe malo prostora da reši svoje energetske probleme bez oslonca na Rusiju. Srbija tu nije jedini činilac i od nje ne zavisi ni ukupna evropska politika prema Rusiji“, primećuje Bisenić.\nPostoji jedna vrsta previsokih očekivanja da svi problemi mogu da se reše jednim potezom, koji inače idu na štetu Srbnije, a to znači sankcije Rusiji i priznavanje Kosova, ali Dragan Bisenić upozorava „da bi takvi maksimalistički zahtevi doveli u pitanje i stabilnost same Srbije. To bi bilo štetno i za ukupnu situaciju u samom regionu“, skreće pažnju sagovornik Dojče velea.\nKo je pozvao Srbiju da uvede sankcije Rusiji?\nKoliko je tema sankcija važna pokazuje i činjenica da u srpskom javnom i medijskom prostoru praktično više ne postoji druga politička tema. Nedavni izbori, rezultati beogradskih izbora, potencijalne koalicije, formiranje nove vlade – sve to je skoro potpuno nestalo iz javnog diskursa.\nPostoji potreba da se ta tema drži tako visoko zbog javnog mnjenja koje je većinski prorusko, navodi Suzana Grubješić i kaže da se „sama pomisao da bi Srbija mogla da uvede sankcije Rusiji ovde doživljava veoma negativno. U suštini je reč o tome da Srbija kao kandidat za članstvo u EU ima obavezu koju je preuzela još potpisivanjem Sporazuma o stabilizaciji i pridruživanju da se usklađuje sa zajedničkom evropskom spoljnom i bezbednosnom politikom. S druge strane, izbori su završeni i sada je vreme da se donose neke odluke. To možda može da zakomplikuje političku situaciju u Srbiji, ali ne u meri da to ne može da se iskontroliše“, ocenjuje Suzana Grubješić.\nDragan Bisenić napominje da je razumljivo što ta tema dominira, „jer je Rusija ipak bila važan spoljnopolitički oslonac Srbije. Sankcije Rusiji bi zaista predstavljale veliki zaokret za Srbiju, što bi bio potez za koji se još uvek ne zna kako bi bio primljen u srpskoj javnosti. Srbija je sada u političkim interegnumu, ali prvo pitanje sa kojim će se suočiti nova vlada je upravo pitanje odnosa sa Rusijom i sankcije Rusiji“, zaključuje naš sagovornik.\nBalkanNemačkaRusijaSankcijeSukob Ukrajine i Rusije


Mesiju prijeti dvogodišnja suspenzija - BIGportal.ba\nJuli 8, 2019 Juli 8, 2019 094\nLionel Mesi, argentinski fudbaler, mogao bi da bude suspendovan na dve godine. Južnoamerička fudblaska asocijacija (CONMEBOL) planira da uzme stvari u svoje ruke povodom javnih kritika koje je dobila od Mesija. Mesi je, posle poraza od Brazila u polufinalu Kopa Amerike, opleo po CONMEBOL-u, a zatim i odbio da dođe…\nJužnoamerička fudblaska asocijacija (CONMEBOL) planira da uzme stvari u svoje ruke povodom javnih kritika koje je dobila od Mesija.\nMesi je, posle poraza od Brazila u polufinalu Kopa Amerike, opleo po CONMEBOL-u, a zatim i odbio da dođe na ceremoniju dodele medalja “jer ne želi da bude deo korupcije”.\n“Kopa je nameštena da je Brazil osvoji. Nadam se da sudije i VAR neće uticati na finale i da će Peru imati šansu, ali sumnjam”, rekao je Mesi posle pobede Argentine nad Čileom u meču za treće mesto.\nBrazil jeste pobedio Peru, rezultatom 3:1, i osvojio Kopa Ameriku, ali na tom meču nije imao naklonost sudija.\nKako su naveli evropski mediji, Mesi bi zbog komentara mogao da dobije dvogodišnju suspenziju od CONMEBOL-a, čija pravila zabranjuju igračima da vređanju njihove članove i dovode njihov integritet u pitanje.\nUkoliko se Južnoamerička fudbalska asocijacija odluči na ovakav potez, Mesi će propustiti ne samo južnoameričke kvalifikacije za Mundijal u Kataru 2022, već i Kopa Ameriku 2020. u Argentini i Kolumbiji.\nNasukano najmanje 20 brodova, spašeno 50 osoba\nMilivojević ne zna za umor – odigrao svaki minut u Premijer ligi\nNBA: Milvokijeva 50. pobjeda, Kokoškov slab za Portland\n“Moramo da igramo i bez Sergeja”\nZ.K Oktobar 4, 2019 Oktobar 4, 2019


RTCG - Radio Televizija Crne Gore - Nacionalni javni servis :: Korona virus - Svijet :: U Sloveniji rekordnih 1.323 slučaja korone\n21. 10. 2020. 10:53 >> 11:27 2\nU Sloveniji je u posljednja 24 časa potvrđeno rekordnih 1.323 novozaraženih korona virusom, nezvanični su podaci koje su jutros objavili portali bliski vladi.\n"Po za sada nezvaničnim podacima, u Sloveniji su juče potvrđene 1.323 nove zaraze", što je rekord od početka korona krize, piše portal Siol.net, te dodaje da će zvanični podaci biti poznati danas do podne.\nKako prenosi agencija Hina, premijer Slovenije Janez Janša reagujući kasno sinoć na vijesti da je u Mariboru grupa od stotinjak demonstranata na ulici protestovala zbog uvođenja policijskog časa, je na Tviteru objavio da je već potvrđeno "više od 1.100" novozaraženih. On je pozvao da se sve vladine restrikcije i epidemiološke mjere, uključujući zabranu kretanja noću, poštuju.\n"Krajnje je vrijeme da nas ove brojke otrijezne, uvedene mjere su bile nužne", naveo je premijer, dodajući da oni koji se "izruguju" s donesenim mjerama i protive restrikcijama ugrožavaju živote i zdravlje drugih.\nSlovenija je početkom nedjelje proglasila epidemiju u drugom talasu epidemije korona virusa, što između ostalog uključuje i zabranu kretanja od 21 čas do 6 sati ujutru. To neki pravnici osporavaju i dovode u pitanje njenu zakonitost, pa je Ustavnom sudu upućena inicijativa da se ispita njena ustavnost.\nPrvi kućni ljubimac zaražen koronom u Sloveniji\nSlovenija: Domaći bijeli tvor zaražen koronom


Pritvor za predsednika opštine Palilula - KRIK\nObjavio/la KRIK.rs 05/06/2021\nPredsednik beogradske opštine Palilula i član predsedništva Srpske napredne stranke Aleksandar Jovičić saslušan je juče u tužilaštvu i određen mu je pritvor, saopštio je danas Viši sud u Beogradu. Jovičić je uhapšen u četvrtak i sumnjiči se da je sa saradnicima omogućio nelegalnu gradnju i za to od investitora uzeo gotovo više od 245 hiljada evra.\nJovičić je detaljno iznosio odbranu i negirao je optužbe, rekla je za KRIK njegova advokatica Zora Dobričanin Nikodinović.\nOna je rekla i da odbrani nije predočena krivična prijava niti dokazi.\nJovičiću i osobi nadležnoj za opštinsku građevinsku inspekciju je određen pritvor, dok su građevinski inspektori pušteni na slobodu, a e petorici njih je izrečena zabrana viđanja i komuniciranja sa pojedinim ljudima kako ne bi uticali na svedoke.\nJovičić se sumnjiči da je od jula 2016. do novembra 2018. godine uticao na zaposlenog opštinskoj inspekciji, a on dalje na građevinske inspektore da na teritoriji ove opštine omoguće gradnju bez dozvole.


Ambasada SAD: Pojasniti postoji li konsenzus bh. lidera o ANP-u\nAmerički marinci ispred zgrade Ambasade SAD-a, Sarajevo\nAmbasade Sjedinjenih Država u Bosni i Hercegovini saopštila je danas kako su bh. lideri, postizanjem dogovora da formiraju vlast na nivou BiH, "potvrdili postojeći konsenzus o važnosti napretka BiH na putu ka EU i NATO savezu", ali kako nije sve jasno oko Godišnjeg nacionalnog akcionog plana (ANP) za NATO.\n"Mi ovaj korak pozdravljamo i namjeravamo raditi sa političkim strankama i članovima Predsjedništva BiH da bi pojasnili kako će nove vlasti tumačiti ovaj sporazum, što posebno uključuje pitanje da li postoji jasan konsenzus po pitanju ranog podnošenja ANP-a NATO savezu", navodi se u saopštenju.\nMinistri vanjskih poslova zemalja članica NATO-a u decembru prošle godine su u Birselu odobrili Bosni i Hercegovini da podnese prvi Godišnji nacionalni program - ANP iz Akcionog plana za članstvo u NATO-u (MAP).\nOvom odlukom NATO je odobrio aktivaciju MAP-a za BiH, nakon čega vlasti u BIH trebaju odgovoriti na ponudu NATO-a.\nPočetak primjene MAP-a za Bosnu i Hercegovinu predstavlja ulazak u završnu fazu pristupanja Alijansi.\nMAP se provodi kroz više godišnjih ciklusa koji se realizuju provedbom Godišnjeg nacionalnog programa, odnosno liste aktivnosti koje moraju biti usaglašene između BiH i NATO-a.


Šef čeških obaveštajaca: I najmlađi da nauče da se zaštite od Rusije - Sputnjik Srbija\n14:31 24 Septembar 2020\n20:59 08.06.2017 (osveženo 21:52 08.06.2017) Preuzmite kraći link\nPrema njegovim rečima, cilj proruskih medija je težnja da se medijski prostor popuni velikom količinom informacionog balasta, koji bi obične građane trebalo da liši oslonca, rekao je Koudelka u intervjuu za „Hlidaci pes“.\n„Ništa nije jasno, postoji alternativna istina… Na realnu osnovu postavlja se opasna dezinformacija…“, objasnio je on.\nPrema njegovim rečima, stalno se izaziva osećaj da je realnost zapravo drugačija, da je oko nas prevara, da je demokratija slaba, a da je zapadno društvo na čelu sa Evropskom unijom i NATO-om prožeto korupcijom i birokratijom.\nKoudelka je istakao da se to dešava sa obe strane imaginarnih barikada.\n„Zapad, takođe, mora da deluje, što on i radi. Što se tiče kontraobaveštajnih službi, one moraju da se odupru takvim pojavama, da na vreme prepoznaju potencijalne rizike“, dodao je on.\nNa pitanje novinara „u kakvoj sredini Rusija najčešće stvara svoje (dez)informacione strukture u Češkoj“, on je odgovorio: „Na internetu“, zbog čega je potrebno da čak i najmlađi korisnici nauče da se štite.\n„Internet je besplatna sredina u kojoj je, zapravo, moguće objavljivati sve“, objasnio je on.\nZapadni političari periodično optužuju ruske vlasti za vođenje informacionog rata preko medija. Oni tvrde da se dezinformacije šire objavljivanjem lažnih vesti, ali Rusija demantuje takve napade.\nRusija od UN traži izradu strategije za borbu protiv dezinformisanja\nobaveštajna služba, informacioni rat, Mihal Koudelka, Češka


MIROSLAV ŠĆEPANOVIĆ U UPRAVI ZA DIJASPORU PRED ODLAZAK ZA SAVJETNIKA U AMBASADI U RIMU\nDatum objave: 30.08.2017 09:58 | Autor: Uprava za dijasporu\n29. avgusta 2017. godine, Upravu za dijasporu je posjetio Miroslav Šćepanović, doskorašnji direktor Direkcije za Evropu u Ministarstvu vanjskih poslova, koji treba uskoro da stupi na dužnost I savjetnika u Ambasadi Crne Gore u Republici Italiji, u sklopu svojih obaveznih sastanaka u relevantnim državnim institucijama pred stupanje na novu dužnost.\nSa Šćepanovićem je razgovarao Zoran Đukanović, šef Odsjeka za praćenje, istraživanje, informativne i izdavačke poslove u Upravi za dijasporu.\nĐukanović je čestitao Šćepanoviću postavljenje na ovu odgovornu dužnost i poželio uspjeh u radu. Istakao je potrebu Uprave za dijasporu da sa našom ambasadom u Rimu nastavi plodnu saradnju, na dobrobit našeg iseljeništva u ovoj susjednoj nam državi.\nOn je takođe ukratko gostu iznio aktuelne aktivnosti Uprave za dijasporu, pogotovo one koje su propisane Zakonom o saradnji Crne Gore sa iseljenicima. Dotakao se nedavne godišnje sjednice Savjeta za saradnju sa iseljenicima, kao i dodjele nagrada iseljenicima u okviru 'Dana iseljenika' u Petnjici.\nG-din Miroslav Šćepanović je zahvalio na dobrodošlici, istakavši našu dijasporu kao važan segment aktivnosti kojima će se baviti ambasada u Rimu. Iznio je uvjerenje da će na svojoj poziciji imati puno kontakata sa našim iseljenicima u Italiji. Interesovao se za podatke o brojnosti naše dijaspore i njenoj povezanosti u udruženja u Italiji.\nĐukanović je apostrofirao veliku razuđenost naše dijaspore u Italiji, iz čega slijedi i mali broj zvaničnih udruženja (samo jedno), u odnosu na ukupan broj iseljenika, kao i značaj Italije za Crnu Goru, kako istorijski, tako i aktuelni. Obostrano su se složili da treba uložiti dodatne napore na povećanju organizovanosti našeg iseljeništva u čemu naša ambasada u Rimu ima najveće šanse i mogućnosti.\nSagovornici su razgovarali i o drugim relevantnim temama, korisnim za cijelo crnogorsko iseljeništvo, kao što su uvođenje iseljeničke knjižice, sufinansiranje projekata iseljenika, evidentiranje iseljenika i drugim, od čije realizacije zavisi ukupni kvalitet saradnje Crne Gore sa svojim iseljeništvom.


Dobojski Info - DOBOJ: Koncert muzičke škole povodom Svetog Save (FOTO)\nDOBOJ: Koncert muzičke škole povodom Svetog Save (FOTO)\npetak, 26 januar 2018 15:07\nFOTO: Dobojski Info | Koncert muzičke škole povodom Svetog Save\nDoboj, Muzička škola „Markos Portugal“ Doboj, Sveti Sava, koncert, svetosavski koncert,\nUčenici Osnovne muzičke škole "Markos Portugal" iz Doboja organizovali su danas kulturno-zabavni program povodom obilježavanja školske slave Svetog Save.\nDirektor škole Aleksandar Vukojević rekao je da su učenici izvodili numere domaćih kompozitora.\nOn kaže da ovu obrazovnu ustanovu pohađa 165 učenika u okviru četiri odsjeka - za klavir, gitaru, violinu i harmoniku.\n"Iz svakog odjeka najmanje desetak učenika sprema se za republička i međunarodna takmičenja na kojima su osvojene i brojne nagrade", rekao je Vukojević.\nDOBOJ: Preminulo dvoje ljudi, 13 novozaraženih\nDOBOJ: Počinje druga faza izgradnje nove bolnice\nDOBOJ: Neće biti zaključavanja, naručeno više od 1,2 miliona vakcina\nViše iz ove kategorije « DOBOJ: Mladi dobojlija talenat pretvorio u biznis (FOTO) ĐACI SE NAPOKON VRAĆAJU U KLUPE Školska godina počinje 1. septembra POD OVIM USLOVIMA »


Milo Đukanović: SAD su nas snažno podržavale | Skandalozno\nMilo Đukanović: SAD su nas snažno podržavale\nVašington je u najvećoj meri pružio snažnu podršku strateškim odlukama CG, poručio je predsednik Milo Đukanović.\nPodrška je došla za odluke kojima je Crna Gora trasirala kurs demokratskog razvoja i evropski i evroatlantski put.\nOn je to istakao na prijemu povodom obeležavanja 4. jula, Dana nezavisnosti SAD, u američkoj ambasadi.\nU dugom obraćanju, Đukanović je govorio o istorijskim vezama Crne Gore i SAD, te poručio da je upravo na tim čvrstim temeljima poslednjih decenija izgrađeno snažno partnerstvo dveju zemalja, prenosi B 92.\nPodsetio je da su SAD bile među prvim zemljama koje su priznale rezultate referenduma o nezavisnosti 2006. godine, a ubrzo nakon toga uspostavljeni su i diplomatski odnosi.\nPresudna je, kazao je, bila podrška i pomoć SAD u ispunjavanju visokih standarda u procesu evroatlantske integracije, što nas je kvalifikovalo za članstvo u NATO-u pre dve godine, učvrstilo važnost istorijskog čina obnove državnosti i otvorilo novu perspektivu za razvoj crnogorskog društva, podsetio je crnogorski predsednik u govoru dostavljenom Tanjugu.\n„Taj odnos se nastavlja i danas u Alijansi, uključujući i međunarodne misije od Avganistana do Kosova. Odgovore na savremene izazove i pretnje tražimo zajedno ravnopravno deleći teret, bez obzira na veličinu i kapacitete. Pre svega kroz NATO, koji se tokom proteklih sedam decenija potvrdio kao najvažniji globalni političko-vojni savez, u kom Amerika ima vodeću ulogu među ravnopravnim članicama. Kao što ima i posebnu odgovornost za očuvanje tekovina evroatlantizma koje su donele benefite celom svetu“, naveo je Đukanović.\nZahvalivši američkim partnerima na ukupnoj podršci reformskim procesima u Crnoj Gori u cilju unapređenja demokratije, vladavine prava, slobode medija i drugih demokratskih postulata, Đukanović je poručio da zvanična Podgorica ostaje posvećeni promoter zapadnih vrednosti, fokusiranih na dostizanje standarda savremenih demokratskih društava, na očuvanje multietničnosti i multikulturalnosti zajednice i unapređenje kvaliteta života građana, što će Crnu Goru kvalifikovati da bude prva sledeća članica EU kad se za to stvore uslovi.\nAmbasadi SAD i ambasadorki Džudi Rajzing Rajnke Đukanović je posebno zahvalio na pomoći u naporima da se u Crnoj Gori stvori ambijent za veći priliv američkih investicija i povećanje broja turista iz SAD.\nRekao je da bi mu bilo potrebno mnogo više vremena da nabroji samo najmarkantnije odrednice koje danas karakterišu odnose Crne Gore i SAD.\n„Dirljivi primeri iz naše zajedničke istorije i vrednosti koje delimo, obavezuju nas da dalje učvršćujemo crnogorsko-američko partnerstvo i prijateljstvo“, zaključio je Đukanović, uz poruku da će SAD u Crnoj Gori uvek imati prijatelja i pouzdanog partnera.\nBudite prvi sa komentarom na članku "Milo Đukanović: SAD su nas snažno podržavale"


Krivokapić o skrnavljenu Crkve: Gnusni čin, odmah reagovati - mediji.net\nCrnogorski premijer oglasio se povodom jućerašnjeg skrnavljena Crkve Svetog Nikole u Kotoru. Krivokapić je ocenio da je ovo gnusni čin i da ga hitno treba sankcionisati.\n„Oštro osuđujem necivilizovano ponašanje pojedinaca koji nastavljaju politiku zasnovanu na podelama, mržnji i antipravoslavnoj histeriji. Policija i tužilaštvo da adekvatno reaguju i sankcionišu počinioce ovog gnusnog čina“, napisao je Krivokapić na svom Instagram profilu.\nPrethodno se oglasila i Mitropolija crnogorsko – primorska i...\nOglasio se vaterpolista posle incidenta kod crkve u Kotoru\nDanilo Adžić, vaterpolista Primorca i nekadašnji igrač Crvene zvezde i Partizana oglasio se povodom optužbi za skrnavljenje crkve Svetog Nikole u ovom gradu, kao i bahato ponašanje.\nDanilo Adžić, bivši vaterpolista Crvene zvezde i Partizana, a sada odbornik DPS-a u Kotoru, demantovao je navode da je učestvovao u sramnom incidentu koji se u noći između nedelje i ponedeljka dogodio u Kotoru.Crnogorski vaterpolista našao se u središtu skandala ...\nOGLASIO SE VATERPOLISTA KOG SU OPTUŽILI DA JE URINIRAO PO CRKVI: Nepravedno proživljavam VELIKE NEPRIJATNOSTI!\nVaterpolista Primorca je kazao i da kao sportista ne sme biti nacionalista, kako je studirao u Beogradu, i kako je igrao za Crvenu zvezdu i Partizan\nPremijer Zdravko Krivokapić je u zakasneloj osudi skrnavljenja crkve Svetog Nikole na Fejsbuku i Tviteru objavio fotografiju kotorske svetinje bez crkvene zastave sa četiri ocila koja je, kao što se vidi na slici, bila skupljena.Krivokapić se 4. maja u kasnim večernjim satima oglasio preko...


Nedaleko od Vršca pronađena kuća stara 7000 godina\nAutor : eVršac okt 04, 2018\nNa vinčanskom lokalitetu Kremenjak, nedaleko od Vršca, arheolozi su pronašli kuću staru 7.000 godina.\n- Ovogodišnja sistematska arheološka istraživanja u blizi sela Potornja, nedaleko od Vršca, jasno su definisala izgled vinčanske kuće, zahvaljujući tome što smo u otvorenom iskopu veličine 54 kvadratna metra pronašli stambeni objekat. To će nam omogućiti da povežemo pokretni materijal sa određenim stambenim objektima, odnosno, različitim fazama života vinčanskog naselja, koje će biti i precizno datirane, rekla je za Politiku kustos Gradskog muzeja u Vršcu Ivana Pantović, rukovodilac istraživanja na ovom lokalitetu, koji je, još 1882. godine, konstatovao Feliks Mileker, tadašnji kustos, da bi prva istraživanja počela sedam godina kasnije.\nOd tada do 1940. godine, na ovom lokalitetu pronađeno je više od 10.000 predmeta, a najveću pažnju privuklo je nekoliko hiljada komada opsidijana (vulkanskog stakla). Novo poglavlje istraživanja kreće u drugoj polovini četrdesetih godina prošlog veka kada počinju prvi radovi na prokopavanju odvodnog kanala. Ipak, tek 2011. godine pokreću se prva sistematska istraživanja. Cilj je da se utvrdi tačno rasprostiranje naselja, kao i da se savremenim metodama i različitim analizama ustanovi vreme njegovog trajanja i način života njegovih stanovnika pre oko 7.000 godina.\nStručnjaci nastoje da analizama životinjskih kostiju i biljnih ostataka utvrde i način ishrane stanovnika ovog naselja. Uslediće i analize pronađenog oruđa od pomenutog opsidijana, kremena, kostiju i glačanog kamena. Ivana Pantović kaže da je reč o jednom od najznačajnijih naselja ove kulture na čitavom području, ne samo zbog njegove veličine već i zbog obilja pokretnih nalaza, a naročito zbog izuzetno velike količine, do sada najveće na području vinčanske kulture, izuzetno dragocenog opsidijana, koji je iz ovog naselja distribuirano na ostala područja ove kulture.\nOna dodaje da je do sada mali broj analiza vinčanske kulture, pa se još uvek ne zna tačan nastanak i proces razvijanja kulture koja je izvršila ogroman uticaj na čitavu Evropu. Tek posle ovih analiza i proučavanja moći će da se ustanovi koliko je trajalo naselje Kremenjak, a za još opsežnija istraživanja verovatno će biti potrebna saradnja sa stranim institucijama.\nIzvor: 021.rs, Autor: Politika


Datum objave: 08.11.2019 17:22 | Autor: MVP\nTokom razgovora konstatovani su veoma srdačni i prijateljski odnosi Crne Gore i Kneževine Andore, te izraženo zadovoljstvo dinamikom bilateralnih odnosa.\nAmbasador Ivanišević je imao i odvojene susrete sa predsjednicom Skupštine Andore Rozer Sune Paskije, predsjednikom Vlade Šavijerom E. Zamorom, te ministarkom turizma Veronikom Kanals Ribaom i ministrom ekonomije Žordijem Galjardom Fernandezom.\nTom prilikom, razmotrene su mogućnosti za produbljivanje saradnje u oblastima ekonomije, turizma, energetike, javne uprave, te o potrebi diversifikacije ekonomije radi osiguranja održivog razvoja.\nRazmijenjena su i mišljenja o aktuelnim evropskim prilikama, iskustvima i podršci u multilateralnoj ravni. Tokom boravka u Andori, ambasador Ivanišević se susreo i sa direktoricom Privredne komore Pilar Eskaler Peneljom i predsjednikom kompanije Ski Andora Žoanom Viladomatom, sa kojima je razgovarao o daljoj saradnji.


LA: Srbija poziva Holivud da što više snima kod nas\nTanjug 3. decembra 2019. 09:48\nLOS ANĐELES – Srbija je posvećena tome da postane jedna od glavnih destinacija za snimanje filmova i televizijskih serija u istočnoj Evropi, poruka je koju je delegacija Vlade Srbije prenela na sastancima sa čelnicima Vorner Brosa (Warner Bros), Paramount Studija, Netfliksa (Netflix) i CBS studija u Los Anđelesu.\nNa posebnom događaju koji su u Los Anđelesu organizivali platforma „Srbija stvara“ i Srpska filmska asocijacija, interesovanja za snimanje u Srbiji pokazali su i HBO max, Apple TV, Lions gate, Disney i brojne druge nezavisne produkcije.\n„Današnja poseta je izuzetno značajna, jer smo imali sastanke na najvišem nivou sa ključnim ljudima koji odlučuju o tome da li će i gde holivudske produkcije snimati van Amerike“, kaže za Tanjug direktorka Srpske filmske asocijacije Milica Božanić.\nPodseća da su te kompanije već imale pozitivna iskustva sa Srbijom i ističe da su zato zainteresovani da ulažu u još veće projekte.\nParamount je prošle godine u Srbiji snimao letnji hit „Crawl“, koji je bio veoma uspešan, dok je CBS snimao seriju „Seal team“.\nVorner bros je imao iskustvo u Srbiji preko svojih ćerki kompanija, a Netfliks je takođe snimao nekoliko naslova u Srbiji.\n„Sada je najvažnije pitanje kako Srbija može da uđe u igru sa blokbasterima i projektima koji donose nekoliko desetina miliona evra“, kaže Božanić.\nSrbija od avgusta ove godine za velike projekte nudi 30 odsto od sredstava koje produkcije potroše, između ostalog, na zapošljavanje filmskih radnika, izgradnju scenografije i proizvodnju kostima i različitih rekvizita, kao i usluge postprodukcije.\nTaj sistem podsticaja, koji postoji širom Evrope, može da bude ključan kada se producenti opredeljuju koju će zemlju izabrati.\nBožanić napominje da su predstavnici kompanija u Los Anđelesu sa kojima su danas razgovarali istakli da im je važno to što je Srbija jedna od najefikasnijih zemalja kada je reč o isplati podsticajnih mera.\nZbog toga se u Srbiji snima 10 do 12 stranih filmova, ne samo američke, već i indijske i kineske produkcije.\nMeđutim, iako vlada ulaže 18 puta više u filmsku industriju nego prethodne vlade, kad je reč o infrastrukturi, studijski kapaciteti u Srbiji su još u razvoju.\n„Srbija nudi infrastrukturu koja je razvijena u poslednjih deset godina zahvaljujući stranim produkcijama koje su dolazile u zemlju i na tome moramo još da radimo“, naglašava Božanić.\nSamo neki od filmova strane produkcije koji su poslednjih godina snimani u Srbiji su „Koriolan“ i „Bela vrana“ britanskog glumca i režisera Rejfa Fajnsa, te „Minamata“, zbog kojeg je u Srbiji boravio i Dzoni Dep, „Novembarski čovek“ s Pirsom Brosnanom u glavnoj ulozi, „Uri“, bolivudski film koji je videlo više stotina miliona gledalaca, kao i „Bekstvo iz Beograda“ u kinesko-srpskoj produkciji.\nFilmske podsticaje dodeljuje Ministarstvo privrede već četiri godine, zbog čega je utrostručen broj projekata u odnosu na 2015. godinu.\nKroz program podsticaja od tada je prošlo 150 projekata, a u Srbiju je investirano 110 miliona evra.\nKroz svaki evro podsticaja, u budžet se direktno vraća 2,4 evra, a u privredu Srbije 7,5 evra.


Koliko ljudi u Srbiji vozi električne automobile - 23.07.2020, Sputnik Srbija\nKoliko ljudi u Srbiji vozi električne automobile\nBroj hibridnih i električnih automobila na putevima u Srbiji, kao i interesovanje za njih, polako rastu. Prema podacima koje je sajt „Polovni automobili“ dobio... 23.07.2020, Sputnik Srbija\n10:56 23.07.2020 (Osveženo: 12:43 23.07.2020)\nCC0 / / Električni automobil\nBroj hibridnih i električnih automobila na putevima u Srbiji, kao i interesovanje za njih, polako rastu. Prema podacima koje je sajt „Polovni automobili“ dobio od Ministarstva unutrašnjih poslova, u Srbiji su ukupno registrovana 102 putnička vozila na električni pogon, a tu je i 1.416 registrovanih hibridnih putničkih vozila.\nDa je među našim vozačima sve veće interesovanje za automobile na ove dve vrste pogona, a pogotovo za hibridne automobile, govori nam i podatak da je samo tokom ove godine taj broj uvećan za više od 50 odsto.\nOd ukupnog broja registrovanih hibridnih automobila, čak 564 je prvi put registrovano u prvih šest meseci 2020, odnosno kupljeni su u tom periodu.\nKad je reč o električnim automobilima, prvi put je registrovano 16 vozila na ovaj pogon.\nForbs: Kineski električni automobili postaće globalno dominantni\n21 Jul 2020, 18:20\nTakođe, na tržištu je i sve veća ponuda električnih i hibridnih automobila, a na sajtu „Polovniautomobili“, iako u odnosu na ukupan broj i dalje skroman, beleži se i rast broja oglasa upravo u ove dve kategorije.\nI dok je početkom 2019. godine na sajtu bila oglašena prodaja tek pedesetak polovnih i nekoliko novih hibridnih automobila i tek jedan, i to nov električni, od oktobra prošle godine taj broj počinje značajno da raste.\nTako je u maju mesecu na sajtu „Polovniautomobili“ bila oglašena prodaja 190 polovnih i 15 novih hibridnih automobila, dok je u junu taj broj bio 139 polovnih i 15 novih. I broj oglasa električnih automobila konstantno raste iz meseca u mesec.\nTaj broj je tokom 2019. uvek bio jednocifren, a od februara ove godine on je u konstantom porastu, pa je tako na sajtu u maju bila oglašena prodaja 30 polovnih i jednog novog električnog automobila, a u junu jednog novog i čak 41 polovnog, prenosi portal „B92“.\nIpak, ko poželi da kupi električni ili hibridni automobil, moraće da izdvoji nešto veću sumu novca.\nKad je reč o električnim automobilima, u ponudi je najviše „be-em-vea“ I3, čija se cena kreće od 20.000 do 46.000 evra.\nLjubitelji „Golfa“ i pogona na struju neretko će u oglasima naći nešto za sebe. Takođe, tu je i „Fijat“ 500 u električnoj varijanti.\nS druge strane, ponuda hibridnih automobila je nešto bolja i izbor je veći. I dok se cene novih kreću od 17.000 evra, pa naviše, polovni hibridni automobili starije generacije mogu se kupiti već za 4.000 evra.\nI dok je pre samo godinu dana bilo gotovo nezamislivo, u poslednje vreme često se među oglasima na „Polovniautomobili“ nađe, danas slobodno se može reći, automobilska marka oko koje se diže najveća prašina u medijima - „Tesla“.\nU zavisnosti od modela, generacije i godine proizvodnje, cena „Tesle“ na našem tržištu kreće se od 45.000 evra do više od 100.000 evra.\nNovog Teslu još uvek ne možete da kupite u Srbiji, ali, ako se nastavi ovakav trend, verovatno nije daleko dan kada će i to biti moguće.\n„Reno“ u Nemačkoj besplatan zahvaljujući državnim subvencijama\nStiže još jedan „audi“ na struju\nSvi padaju, samo „Tesla“ raste: Maskovoj fabrici električnih automobila ne smeta kriza


2. Compounding Event – “Veština izrade magistralnih preparata” (NiPSA)\nSa velikim zadovoljstvom vas pozivamo na drugo održavanje projekta “Veština izrade magistralnih preparata”! Tema projekta biće “Magistralna izrada farmaceutskih preparata za tretitanje alergijskih promena na koži”\nPredavanja će biti održana u petak, 02.novembra u slušaonici S1, aneksa Medicinskog fakulteta sa početkom u 17h, dok će se radionice održati narednog dana, 03.novembra, u laboratoriji br.95 sa početkom u 10h.\nProjekat ima za cilj testiranje, ali i nadogradnju postojećeg znanja studenata farmacije iz oblasti farmaceutske tehnologije i kozmetologije. Uključivanjem u ovaj projekat moći ćete se oprobati u majstorijama izrade magistralnih preparata, koje većina ljudi povezuje upravo sa farmaceutskom strukom.\nProjekat se sastoji iz dva dela – teorijskog dela i takmičarskog dela, odnosno radionice.\nU teorijskom delu imaćete priliku da čujete predavanje doc. dr Vesne Savić sa katedre Farmaceutska tehnologija, kao i predavanja farmaceuta iz ZU Apoteke Niš i ZU apoteke "Ćele Kula", na zadatu temu.\nU takmičarskom delu prijavljeni učesnici će iskazati usvojeno znanje kroz pravljenje prikladnih formulacija u cilju rešavanja pomenutog zdravstvenog problema.\nUslov za prijavu imaju studenti četvrte i pete godine farmacije koji su položili Farmaceutsku tehnologiju I.\nAsocijacija studenata farmacije – Niš (NiPSA) nastavlja tradiciju i po drugi put organizuje ovaj projekat.\nNadamo se da ćemo i ovaj projekat uz vašu pomoć, uspešno realizovati!\nZa vise informacija pratite event:\nIli se obratite lokalnom koordinatoru, Hristini Vidanović, putem mail-a: